qundao/data-zh-poetry huggingface dataset:
送尚辭
作者：釋重顯
朝代：宋

浮圖之子，履道爲貴。
天兮地兮，何泰何否。
動無飾非，靜還雕僞。
辭也云行，後生可畏。
送山茶上知府郎給事
作者：釋重顯
朝代：宋

穀雨前收獻至公，不爭春力避芳叢。
煙開曾入深深搗，百萬槍旗在下風。
送崇己闍黎歸天台
作者：釋重顯
朝代：宋

石橋雲瀑冷相侵，蘚徑蘿龕入更深。
却羨搘筇遠歸去，半千尊者是知音。
送師旻禪者
作者：釋重顯
朝代：宋

深巖寂寂披蘭芷，碧霧紅霞映流水。
空生别我期未期，絕域殊方擬輕擬。
堪笑歸嶺南，奔馳何鄙彼。
危急亂抛下，盡云提不起。
伊予本自不將來，相送奚憑挂唇齒。
旻禪客，旻禪客，師子子，應須落落存終始。
君不見古人有言兮，撲碎驪龍明月珠。
大丈夫到如此，行行不用頻彈指。
送廣華嚴歸鷲峰
作者：釋重顯
朝代：宋

海山孤僻非蓬島，霧泠雲深松桂老。
有客凝冬何太高，巨野宵征苦相討。
巖房杳杳凌寒空，冰霜落落分譚叢。
誰云百城沉古月，自笑八面生清風。
俄然别我還歸去，惠理之徒望回馭。
重重無盡樓閣門，到必爲時略輕據。
送廷利禪者
作者：釋重顯
朝代：宋

雷峰孤頂誰家路，上兮下兮復何故。
曾列三千一半徒，我今獨滿當時數。
鯨麟麟，龍鱗鱗，坤維高步生清塵。
休云裴相慕黄蘗，額有圓珠七尺身。
利禪者，利禪者，倚天長劍應牢把。
或謂風雲不再來，誰爲蒼蒼分晝夜。
送從吉禪者
作者：釋重顯
朝代：宋

君不見行路難，亦容易，握草爲金不爲貴。
難曾平地湧波瀾，易復到處列祥瑞。
堪笑堪悲能幾幾，天上人間立高軌。
兄弟十字越參星，一義同心淡秋水。
因憶韶陽古風骨，石火雷光遲出沒。
隔身之句是程途，扣門之問非窠窟。
殷勤報君君記取，方外周游看爪距。
虎狼叢不遇知音，剔起眉毛便歸去。
送微文章
作者：釋重顯
朝代：宋

雙蓮亭上送行客，菡萏清香散秋色。
野興斷山雲片高，孤影澄江月華白。
希聲險絕堪誰知，大道機存曾未可。
縱闢天常立下風，安教類變叢流火。
君不見梁兮闔國難滯留，千古遺恨空悠悠。
君又不見魏兮小桂生寒翠，一花對雪開無休。
微禪亦並聯芳駕，德星文星仰蕭灑。
物外情深不等閑，環中趣别非輕捨。
相訪從容爲我言，屈指多求更何者。
送德珉山主
作者：釋重顯
朝代：宋

溪山春色映雲袍，愛住隍城意轉高。
翻笑忘機自安者，不能垂手入塵勞。
送慶顔禪者
作者：釋重顯
朝代：宋

巖桂風清香露滴，定起高秋映虛碧。
斷雲不是歸帝鄉，飛落人間有誰識。
送懷秀禪者
作者：釋重顯
朝代：宋

麻衣草座思靈徹，一食安閑更無别。
儵忽遷流數百年，杳杳誰來繼其絕。
吾兮亦是疏慵輩，冷淡身心存慷愷。
偶續靈峰照夜燈，邃泛鐡船下滄海。
深嗟知困不知休，奔馳駭浪空淹留。
縱得長鼇擬何待，堪白頭時好白頭。
因觀壞衲秀禪客，清苦如冰復如蘗。
别我攜筇步大方，爲葉爲花恣披折。
伏枕寥寥情意闌，率寫狂歌贈行色。
送文政禪者
作者：釋重顯
朝代：宋

古有焦桐音，聽寡不在彈。
古有陽春曲，和寡不在言。
言兮牙齒寒，未極離微根。
彈兮歲月闌，未盡昇沉源。
少休幾坐花木落，庾嶺獨行天地寛。
因笑仲尼温伯雪，傾蓋同途不同轍。
麟兮鳳兮安可論，許兮巢兮復何說。
秋光澄澄蟾印水，秋風蕭蕭葉初墜。
送君高蹈誰不知，如曰不知則爲貴。
送文用庵主歸舊隱
作者：釋重顯
朝代：宋

太白峰前舊隱基，杉松寒翠滴無時。
經年抛却又歸去，再聼巖猿祇自知。
送新茶·其一
作者：釋重顯
朝代：宋

元化功深陸羽知，雨前微露見鎗旗。
收來獻佛餘堪惜，不寄詩家復寄誰。
送新茶·其二
作者：釋重顯
朝代：宋

乘春雀舌占高名，龍麝相資笑解醒。
莫訝山家少爲送，鄭都官謂草中英。
送昭敏首座
作者：釋重顯
朝代：宋

君不見，鷲峰勝集，百萬茫茫等閑過，壞衲之外皆清墮。
君又不見，熊嶺孤運，歲月索索艱難生，深雪之中有一箇。
宛轉流落千餘年，危分嶮布空平闐。
弁龍蛇兮眼何正，擒虎兕兮機不全。
石窗四顧滄溟窄，寥寥不許白雲白。
掣斷金鎖天麒麟，高舉鐵鞭擊三百。
猶輕舍，争知也，别有七星光鬭射。
風前把欲贈行人，將報不平遶天下。
送智遷首座
作者：釋重顯
朝代：宋

雲蘿杳杳藏巖曲，碧疊清飛冷相促。
瘦藤輕衲休便休，短焰殘芳續何續。
禪家本自冥羈絆，洲渚園林曾不憚。
十影神駒立海涯，五色祥麟步天岸。
君看取，君看取，匝地茫茫有誰舉。
瓴甋頻磨如未回，爲吾深憶盧公語。
送曾侍禁
作者：釋重顯
朝代：宋

冷匣秋波射斗星，鐡衣隨從古霜清。
宣池莫問當年事，一片威風動地生。
送法海長老
作者：釋重顯
朝代：宋

常愛裴相國，式芳塵，斷際高風慕要倫。
擬欲事師爲弟子，不知將法付何人。
常愛李相國，垂列星，藥嶠深源宅性靈。
我來問道無餘說，雲在清霄水在瓶。
緬想當時二台輔，出鎮藩維訪諸祖。
寥寥浮幻輕百年，落落宏規照千古。
今聞仙都賢太守，入政褰帷聲浩浩。
英佐一一分化條，文經武緯亦難討。
遠遠牋函飛乳峰，選開士兮恢吾宗。
覿夜光非震滄海，聆正音豈玩焦桐。
徒誇麟龍，自西自東。
應排罔象得象，必須覺雄讓雄。
今既塞請，還也奇别。
茫茫普熱，紛紛下雪。
倒流四河，載發枯枿。
卷舒立方外乾坤，蹤横挂域中日月。
黄頭碧眼知未知，去去憑誰繼清絕。
送清禪者
作者：釋重顯
朝代：宋

瘦藤春雲深，天涯去無侶。
時笑野泉聲，似共流鶯語。
落落風規今古情，相逢會有知音舉。
送清素禪者之金華
作者：釋重顯
朝代：宋

古策風高瓶浪闊，春雲片段分清絕。
金盆后夜孤頂寒，去去誰同落殘月。
送白雲宣長老
作者：釋重顯
朝代：宋

鄞江秋晚忽成春，況有台星作主人。
去去高攜古刀尺，二千年運續芳塵。
送百丈專使
作者：釋重顯
朝代：宋

大雄孤頂曾遐舉，偏索諸方誰敢拒。
乳竇峰前捋虎鬚，再得完全又歸去。
送益書記之霅水
作者：釋重顯
朝代：宋

白蘋汀是舊家鄉，歸興蘭舟泛渺茫。
日暮沙禽啼欲斷，不知誰在碧雲房。
送知一入京兼簡清河從事
作者：釋重顯
朝代：宋

六月干江水似秋，片帆高挂岸雲收。
行行莫謂朝天闕，況倚文星在巨舟。
送知久禪者
作者：釋重顯
朝代：宋

霜竹凝寒攜九節，銅瓶浪鎖千溪月。
天上人間不自知，行行誰共分清絕。
送知白禪者
作者：釋重顯
朝代：宋

松不直，棘不曲，誰笑卞和三獻玉。
經天緯地太無端，邁古超今亦輕觸。
靡羈束，何必云，素範還還，真規復復。
栴檀葉落香風清，千里萬里長相逐。
送秀大師
作者：釋重顯
朝代：宋

巖竇宵寒擁山帔，月高古木霜禽睡。
西庵禪者來扣門，别我凌晨下層翠。
欲留不可留，寫意不及意。
屈眴迢迢安足云，花偈聯聯太容易。
君不見劉陽叟，絕希冀，送人只道無他事。
行行會有知音知，何必清風動天地。
送簡能禪者歸仙都
作者：釋重顯
朝代：宋

荷策下丹嶂，紛紛雪正飛。
浮生誰未到，舊國自重歸。
雲背猿聲斷，天遙鶚影微。
蓮城古風月，又得振清機。
送純禪者
作者：釋重顯
朝代：宋

莎蘿雨滴蒼苔痕，前峰後峰啼斷猿。
攜筇别我下層翠，何處靜敲仁者門。
送羲大師
作者：釋重顯
朝代：宋

巖房抱病經一月，門有諸生阻來謁。
長往之期猶未能，七十之年更何說。
若耶溪老忽留語，溪上舊遊且歸去。
春風𩖼𩖼兮兼斷雲，弱柳依依兮带輕絮。
古今離恨雖如此，動靜於吾亦多意。
高握霜筇獨步時，音書莫忘遠飛寄。
送藴懽禪者西上
作者：釋重顯
朝代：宋

金闕路曾遙，行行直開泰。
石房雲未閑，杳杳若相待。
高蹤逾履冰，何人不傾蓋。
早晚承帝恩，再卜林泉會。
送親禪者
作者：釋重顯
朝代：宋

萬木带秋聲，古今念暌别。
我有贈行意，臨行爲君說。
重巖休滯雲，遠水且觀月。
生生知不知，天風助清徹。
送覺海大師
作者：釋重顯
朝代：宋

秋雲巖葉兩悠悠，半逐風馳半水流。
憑問禪家有何意，不知方外若爲酬。
送諸方化主
作者：釋重顯
朝代：宋

空巖暖律回，極目望還普。
數點方外雲，幾處人間雨。
寥寥滄海月，依依少林祖。
去必示勞生，清風立千古。
送通判劉國博
作者：釋重顯
朝代：宋

爲星當貳職，權化不相饒。
白屋如多恨，清風何處消。
岸鷗窺列斾，天辟看陞朝。
别有生靈意，寒枝未變條。
送通判學士歸南國
作者：釋重顯
朝代：宋

斾擁帆開照德星，天風高興國風清。
武夷仙仗知回也，各下祥雲到地迎。
送遇能禪者
作者：釋重顯
朝代：宋

湖遶巖城列象寛，萬家臺榭水光寒。
片帆隱隱生遙極，誰問曹溪意轉難。
送邃悟上人之會稽
作者：釋重顯
朝代：宋

百越江山冠九州，如屏還愧謾相褒。
惠休此去多吟賞，嬴得清風價轉高。
送郎侍郎致政歸錢塘
作者：釋重顯
朝代：宋

帆挂西風别海城，二疏千古道相應。
誰誇富貴沽時譽，自笑經綸作技能。
殘葉賦題紅片片，遠山供望碧層層。
武林到日符嘉遁，高訪巖扃祇許僧。
送錢太博應賢良選
作者：釋重顯
朝代：宋

賢才當召試，彪炳對吾君。
千古不遺恨，八元應主文。
岸花明列斾，天籟拂微雲。
後夜觀垂象，中台位已分。
送鐡佛專使
作者：釋重顯
朝代：宋

荷策來尋我，泛舟思舊山。
不知何處月，相照在深灣。
風助秋濤急，雲兼野樹閑。
到時如請益，先憶趙州關。
送隴西秀才入京
作者：釋重顯
朝代：宋

國器難藏孰可知，攜來書劍莫遲遲。
明年桂籍登文陣，奪取龍頭更是誰。
送雄直歲
作者：釋重顯
朝代：宋

罷參還欲勘諸方，竿木隨身不易當。
翻憶古來興化老，主賓用盡力牽羊。
送顯冲禪者
作者：釋重顯
朝代：宋

聚散非常凖，古今亦標格。
如何無事人，還似未歸客。
秋風生羣林，野水資寒色。
誰兮謝寸陰，觀彼青山白。
冲禪行復行，五葉待時折。
送顯沖禪者之霅上覲兄著作
作者：釋重顯
朝代：宋

選佛選官應在我，難兄難弟不唯他。
汀花岸草芳菲日，遠遠清風爭奈何。
送麻居士
作者：釋重顯
朝代：宋

紗帽山儀白苧袍，遠披孤頂近吾曹。
攜來七尺霜前竹，劃斷天雲不放高。
送鼎禪者
作者：釋重顯
朝代：宋

落落禪家流，攜筇卷雲毳。
别我振辭鋒，夜堂消祖偈。
霜天飛一鶚，目對彈其滯。
春岸立千峰，指也乎其勢。
行行復行行，清飇起蘭蕙。
透法身句·其一
作者：釋重顯
朝代：宋

潦倒雲門泛鐡舷，江南江北競頭看。
可怜無限垂鈎者，隨例茫茫失釣竿。
透法身句·其二
作者：釋重顯
朝代：宋

一葉飄空便見秋，法身須透閙啾啾。
明年更有新條在，惱亂春風卒未休。
道貴如愚
作者：釋重顯
朝代：宋

雨過雲凝曉半開，數峰如畫碧崔嵬。
空生不解巖中坐，惹得天花動地來。
酬李校書
作者：釋重顯
朝代：宋

一回辭我一回吟，睠戀巖叢意轉深。
翻謝霜松不凋落，與君同有歲寒心。
酬海宗二侍者·其一
作者：釋重顯
朝代：宋

蓀之得蘭，其道匪難。
扶吾病起，如珠在盤。
一兮二兮，自看誰看。
酬海宗二侍者·其二
作者：釋重顯
朝代：宋

蘭之得蓀，其道必存。
扶吾病起，古風入門。
二兮一兮，且論勿論。
酬行奯長老
作者：釋重顯
朝代：宋

黄金爲骨松爲姿，道高曾鄙天人師。
有言遺我千古奇，無人知，石虎吞却木羊兒。
雜言送賢專使
作者：釋重顯
朝代：宋

使乎誰，老作者，百戰場中飛鐡馬。
秋水藏來人不知，笑李將軍被擒下。
阿呵呵，却歸湖山唱凱歌。
雲門俱字
作者：釋重顯
朝代：宋

百草頭，何太極，重與禪徒下錐刺。
雲門俱字好參詳，雪峰輥毬亦端的。
黛非青兮藍一色，辰錦砂兮敢言赤。
紫羅帳裏有真珠，曹溪路上生荆棘。
還會麽，此時若不究根源，直向當來問彌勒。
靈隱小參
作者：釋重顯
朝代：宋

六合茫茫競不知，靈山經夏是便宜。
虛堂夜靜無餘事，留得禪僧立片時。
靈雲和尚
作者：釋重顯
朝代：宋

本無迷悟數如麻，獨許靈雲是作家。
借問偏參諸祖客，不知何處見桃花。
靜而善應·其一
作者：釋重顯
朝代：宋

覿面相見，不在多端。
龍蛇易辨，衲子難瞞。
金槌影動，寶劍光寒。
直下來也，急著眼看。
靜而善應·其二
作者：釋重顯
朝代：宋

對揚殊特本同參，誰自遼空强指南。
今古不存師弟子，一輪秋月印寒潭。
革轍二門·其一
作者：釋重顯
朝代：宋

劫火曾洞然，木人淚先落。
可憐傅大士，處處失樓閣。
革轍二門·其三
作者：釋重顯
朝代：宋

祖佛未生前，已震塗毒鼓。
如今誰樂聞，請試分回互。
革轍二門·其二
作者：釋重顯
朝代：宋

德雲閑古錐，幾下妙峰頂。
喚他癡聖人，擔雪共填井。
革轍二門·其四
作者：釋重顯
朝代：宋

宛轉復宛轉，真金休百鍊。
喪却毗耶離，無人解看箭。
頌一百則·其一〇
作者：釋重顯
朝代：宋

兩喝與三喝，作者知機變。
若謂騎虎頭，二俱成瞎漢。
誰瞎漢，拈來天下與人看。
頌一百則·其一〇〇
作者：釋重顯
朝代：宋

一國之師亦強名，南陽獨許振嘉聲。
大唐扶得真天子，曾踏毗盧頂上行。
頌一百則·其一〇一
作者：釋重顯
朝代：宋

鐵鎚擊碎黄金骨，天地之間更何物。
三千剎海夜澄澄，不知誰入蒼龍窟。
頌一百則·其一一
作者：釋重顯
朝代：宋

凜凜孤風不自誇，端居寰海定龍蛇。
大中天子曾輕觸，三度親遭弄爪牙。
頌一百則·其一七
作者：釋重顯
朝代：宋

一箇兩箇千萬箇，脫卻籠頭缷角駄。
左轉右轉隨後來，紫胡要打劉鐵磨。
頌一百則·其一九
作者：釋重顯
朝代：宋

對揚深愛老俱胝，宇宙空來更有誰。
曾向滄溟下浮木，夜濤相共接盲龜。
頌一百則·其一二
作者：釋重顯
朝代：宋

金烏急，玉兔速，善應何曾有輕觸。
展事投機見洞山，跛鼇盲龜入空谷。
花簇簇，錦簇簇，南地竹兮北地木。
因思長慶陸大夫，解道合笑不合哭。
咦。
頌一百則·其一五
作者：釋重顯
朝代：宋

倒一說，分一節，同死同生爲君決。
八萬四千非鳳毛，三十三人入虎穴。
別別，擾擾匆匆水裏月。
頌一百則·其一六
作者：釋重顯
朝代：宋

古佛有家風，對揚遭貶剝。
子母不相知，是誰同啐啄。
啄覺猶在，殻重遭撲，天下衲僧徒名邈。
頌一百則·其一四
作者：釋重顯
朝代：宋

對一說，太孤絕，無孔鐵鎚重下楔。
閻浮樹下笑呵呵，昨夜驪龍拗角折。
別別，韶陽老人得一橛。
頌一百則·其七
作者：釋重顯
朝代：宋

江國春風吹不起，鷓鴣啼在深花裏。
三級浪高魚化龍，癡人猶戽夜塘水。
頌一百則·其七〇
作者：釋重顯
朝代：宋

不向雙林寄此身，卻於梁土惹埃塵。
當時不得志公老，也是恓恓去國人。
頌一百則·其七一
作者：釋重顯
朝代：宋

雙收雙放若爲宗，騎虎由來要絕功。
笑罷不知何處去，只應千古動悲風。
頌一百則·其七七
作者：釋重顯
朝代：宋

白雲影裏笑呵呵，兩手持來付與他。
若是金毛師子，三千里外見淆訛。
頌一百則·其七三
作者：釋重顯
朝代：宋

卻請和尚道，虎頭生角出荒草。
十洲春盡花凋殘，珊瑚樹林日杲杲。
頌一百則·其七九
作者：釋重顯
朝代：宋

犀牛扇子用多時，問著元來總不知。
無限清風與頭角，盡同雲雨去難追。
頌一百則·其七二
作者：釋重顯
朝代：宋

由基箭射猿，遶樹何太直。
千箇與箇，是誰曾中的。
相喚相呼歸去來，曹溪路上休登陟。
頌一百則·其七五
作者：釋重顯
朝代：宋

和尚有也未，金毛師子不踞地。
兩兩三三舊路行，大雄山上空彈指。
頌一百則·其七八
作者：釋重顯
朝代：宋

前箭猶輕後箭深，誰云黄葉是黄金。
曹溪波浪如相似，無限平人被陸沉。
頌一百則·其七四
作者：釋重顯
朝代：宋

和尚也併卻，龍蛇陣上看謀略。
令人長憶李將軍，萬里天邊飛一鶚。
頌一百則·其三
作者：釋重顯
朝代：宋

日面佛，月面佛，五帝三皇是何物。
二十年來曾苦辛，爲君幾下蒼龍窟。
屈堪述明眼，衲僧莫輕忽。
頌一百則·其三〇
作者：釋重顯
朝代：宋

劫火光中立問端，衲僧猶滯兩重關。
可憐一句隨他語，萬里區區獨往還。
頌一百則·其三七
作者：釋重顯
朝代：宋

大地絕纖埃，何人眼不開。
始隨芳草去，又逐落花迴。
羸鶴翹寒木，狂猿嘯古臺。
長沙無限意。
咄。
頌一百則·其三三
作者：釋重顯
朝代：宋

斷際全機繼後蹤，持來何必在從容。
巨靈擡手無多子，分破華山千萬重。
頌一百則·其三九
作者：釋重顯
朝代：宋

擒得盧陂跨鐵牛，三玄戈甲未輕酬。
楚王城畔朝宗水，喝下曾令卻倒流。
頌一百則·其三六
作者：釋重顯
朝代：宋

千峰盤屈色如藍，誰謂文殊是對譚。
堪笑清涼多少衆，前三三與後三三。
頌一百則·其三四
作者：釋重顯
朝代：宋

團團珠繞玉珊珊，馬載驢駝上鐵船。
分付海山無事客，釣鼇時下一棬攣。
頌一百則·其九
作者：釋重顯
朝代：宋

句裏呈機劈面來，爍迦羅眼絕纖埃。
東南西北門相對，無限輪鎚擊不開。
頌一百則·其九〇
作者：釋重顯
朝代：宋

自照列孤明，爲君通一線。
花謝樹無影，看時誰不見。
見不見，倒騎牛兮入佛殿。
頌一百則·其九一
作者：釋重顯
朝代：宋

盡大地是藥，古今何太錯。
閉門不造車，通途自寥廓。
錯錯，鼻孔遼天亦穿卻。
頌一百則·其九七
作者：釋重顯
朝代：宋

泥佛不度水，神光照天地。
立雪如未休，何人不雕僞。
金佛不度爐，人來訪紫胡。
牌中數箇字，清風何處無。
木佛不度火，常思破竈墮。
杖子忽擊著，方知辜負我。
頌一百則·其九三
作者：釋重顯
朝代：宋

徧身是，通身是，拈來猶較十萬里。
展翅崩騰六合雲，搏風鼓蕩四溟水。
是何埃塏兮忽生，那箇毫釐兮未止。
君不見網珠垂範影重重，棒頭手眼從何起。
喝。
頌一百則·其九九
作者：釋重顯
朝代：宋

禪家流，愛輕薄，滿肚參來用不著。
堪悲堪笑天平老，卻謂當初悔行脚。
錯錯，西院清風頓銷鑠。
頌一百則·其九五
作者：釋重顯
朝代：宋

全象全牛翳不殊，從來作者共名模。
如今要見黄頭老，剎剎塵塵在半途。
頌一百則·其九八
作者：釋重顯
朝代：宋

明珠在掌，有功者賞。
胡漢不來，全無伎倆。
伎倆既無，波旬失途。
瞿曇瞿曇，識我也無。
頌一百則·其九四
作者：釋重顯
朝代：宋

一片虛凝絕謂情，天人從此見空生。
蚌含玄兔深深意，曾與禪家作戰爭。
頌一百則·其二〇
作者：釋重顯
朝代：宋

龍牙山裏龍無眼，死水何曾振古風。
禪板蒲團不能用，只應分付與盧公。
頌一百則·其二一
作者：釋重顯
朝代：宋

盧公付了亦何憑，坐倚休將繼祖懷。
堪對暮雲歸未合，遠山無限碧層層。
頌一百則·其二七
作者：釋重顯
朝代：宋

祖域交馳天馬駒，化門舒卷不同途。
電光石火存機變，堪笑人來捋虎鬚。
頌一百則·其二三
作者：釋重顯
朝代：宋

象骨巖高人不到，到者須是弄蛇手。
稜師備師不奈何，喪身失命有多少。
韶陽知，重撥草，南北東西無處討。
忽然突出拄杖頭，拋對雪峰大張口。
大張口兮同閃電，剔起眉毛還不見。
如今藏在乳峰前，來者一一看方便。
頌一百則·其二九
作者：釋重顯
朝代：宋

祖佛從來不爲人，衲僧今古競頭走。
明鏡當臺列象殊，一一面南看北斗。
斗柄垂，無處討。
拈得鼻孔失卻口。
頌一百則·其二二
作者：釋重顯
朝代：宋

蓮花荷葉報君知，出水何如未出時。
江北江南問王老，一狐疑了一狐疑。
頌一百則·其二五
作者：釋重顯
朝代：宋

曾騎鐵馬入重城，敕下傳聞六國清。
猶握金鞭問歸容，夜深誰共御街行。
頌一百則·其二六
作者：釋重顯
朝代：宋

眼裏塵沙耳裏土，千峰萬峰不肯住。
落花流水太茫茫，剔起眉毛何處去。
頌一百則·其二四
作者：釋重顯
朝代：宋

妙峰孤頂草離離，拈得分明付與誰。
不是孫公辨端的，髑髏著地幾人知。
頌一百則·其五
作者：釋重顯
朝代：宋

牛頭沒，馬頭迴，曹溪鏡裏絕塵埃。
打鼓看來君不見，百花春至爲誰開。
頌一百則·其五七
作者：釋重顯
朝代：宋

與君放出關中主，放箭之徒莫莽鹵。
取箇眼兮耳必聾，捨箇耳兮目雙瞽。
可憐一鏃破三關，的的分明箭後路。
君不見玄沙有言兮，大丈夫先天爲心祖。
頌一百則·其五三
作者：釋重顯
朝代：宋

孤危不立道方高，入海還須釣巨鼇。
堪笑同時灌溪老，解云劈箭亦徒勞。
頌一百則·其五九
作者：釋重顯
朝代：宋

象王嚬呻，師子哮吼。
無味之譚，塞斷人口。
南北東西，烏飛兔走。
頌一百則·其五二
作者：釋重顯
朝代：宋

末後句，爲君說，明暗雙雙底時節。
同條生也共相知，不同條死還殊絕。
還殊絕，黄頭碧眼須甄別。
南北東西歸去來，夜深同看千巖雪。
頌一百則·其五五
作者：釋重顯
朝代：宋

虎頭虎尾一時收，凜凜威風四百州。
卻問不知何太險。
頌一百則·其八
作者：釋重顯
朝代：宋

翠巖示徒，千古無對。
關字相酬，失錢遭罪。
潦倒保福，仰揚難得。
嘮嘮翠巖，分明是賊。
白珪無玷，誰辨真假。
長慶相諳，眉毛生也。
頌一百則·其八〇
作者：釋重顯
朝代：宋

列聖叢中作者知，法王法令不如斯。
會中若有仙陀客，何必文殊下一搥。
頌一百則·其八三
作者：釋重顯
朝代：宋

超譚禪客問偏多，縫罅披離見也麽。
餬餅𡎺來猶不住，至今天下有淆訛。
頌一百則·其八二
作者：釋重顯
朝代：宋

盡機不成瞎，按牛頭喫草。
四七二三諸祖師，寶器持來成過咎。
過咎深，無處尋，天上人間同陸沉。
頌一百則·其八八
作者：釋重顯
朝代：宋

咄這維摩老，悲生空懊惱。
臥疾毗耶離，全身太枯槁。
七佛祖師來，一室且頻掃。
請問不二門，當時便靠倒。
不靠倒，金毛師子無處討。
頌一百則·其八六
作者：釋重顯
朝代：宋

六識無功伸一問，作家曾共辨來端。
茫茫急水打毬子，落處不停誰解看。
頌一百則·其八四
作者：釋重顯
朝代：宋

了事衲僧消一箇，長連床上展脚臥。
夢中曾說悟圓通，香水洗來驀面唾。
頌一百則·其六三
作者：釋重顯
朝代：宋

看看，古岸何人把釣竿。
雲冉冉，水漫漫，明月蘆花君自看。
頌一百則·其六九
作者：釋重顯
朝代：宋

黄巢過後曾收劍，大笑還應作者知。
三十山藤且輕恕，得便宜是落便宜。
頌一百則·其六二
作者：釋重顯
朝代：宋

野老從教不展眉，且圖家國立雄基。
謀臣猛將今何在，萬里風清祇自知。
頌一百則·其六五
作者：釋重顯
朝代：宋

公案圓來問趙州，長安城裏任閑遊。
草鞋閉戴無人會，歸到家山便即休。
頌一百則·其六六
作者：釋重顯
朝代：宋

機輪曾未轉，轉必兩頭走。
明鏡忽臨臺，當下分妍醜。
妍醜分兮迷雲開，慈門何處生塵埃。
因思良馬窺鞭影，千里追風喚得過。
喚得迴，鳴指三下。
頌一百則·其六四
作者：釋重顯
朝代：宋

兩堂俱是杜禪和，撥動煙塵不奈何。
賴得南泉能舉令，一刀兩段任偏頗。
頌一百則·其四一
作者：釋重顯
朝代：宋

聞見覺知非一一，山河不在鏡中觀。
霜天月落夜將半，誰共澄潭照影寒。
頌一百則·其四七
作者：釋重顯
朝代：宋

虛堂雨滴聲，作者難酬對。
若謂曾入流，依前還不會。
會不會，南山北山轉滂霈。
頌一百則·其四三
作者：釋重顯
朝代：宋

雪材打，雪材打，龐老機關沒可把。
天上人閑不自知，眼裏耳裏絕蕭灑。
蕭灑絕，碧眼胡僧難辨別。
頌一百則·其四九
作者：釋重顯
朝代：宋

來問若成風，應機非善巧。
可悲獨眼龍，曾未呈牙爪。
牙爪開，生雲雷，逆水之波經幾迴。
頌一百則·其四二
作者：釋重顯
朝代：宋

活中有眼還同死，藥忌何須鑒作家。
古佛尚言曾未到，不知誰解撒塵沙。
頌一百則·其四八
作者：釋重顯
朝代：宋

一二三，四六六，碧眼胡僧數不足。
少林謾道付神光，卷衣又說歸天竺。
天竺茫茫無處尋，夜來卻對乳峰宿。
頌一百則·其四六
作者：釋重顯
朝代：宋

編辟曾挨老古錐，七斤衫重幾人知。
如今拋擲西湖裏，下載清風付與誰。
頌一百則·其四四
作者：釋重顯
朝代：宋

垂手還同萬仞崖，正偏何心在安排。
琉璃古殿照明月，忍俊韓獹空上階。
頌藥山師子話送僧
作者：釋重顯
朝代：宋

厇訴金毛師子子，栴檀林下青莎裏。
置也置也威自全，一出六出眉剔起。
非擬擬，知幾幾，星流不問三千里。
天外風清哮吼時，爲君吸盡西江水。
頌雲門九九八十一·其一
作者：釋重顯
朝代：宋

三三九九八十一，一一觀風隨召出。
千古有誰同共知，一毛師子衆毛畢。
頌雲門九九八十一·其二
作者：釋重顯
朝代：宋

九九八十一，大勳不豎賞。
若謂無詨訛，金剛曾合掌。
風幡競辨·其一
作者：釋重顯
朝代：宋

不是幡兮不是風，衲僧於此作流通。
渡河用筏尋常事，南山燒炭北山紅。
風幡競辨·其二
作者：釋重顯
朝代：宋

不是風幡何處著，新開作者曾拈却。
如今懵憧癡禪和，謾道玄玄爲獨脚。
舉罽賓國王問師子尊者藴空公案頌
作者：釋鑑
朝代：宋

尊者何曾得藴空，罽賓徒自斬春風。
桃花雨後已零落，染得一溪流水紅。
乳峰庵
作者：釋鑒
朝代：宋

崖竇乳堪啜，凝眸翠作屏。
老禪初定起，山鳥自呼名。
入山亭
作者：釋鑒
朝代：宋

荒蕪行盡處，幽亭聊暫止。
带雨策孤筇，登高從此始。
含珠林
作者：釋鑒
朝代：宋

風勁蕭蕭響，露滴箇箇圓。
坐看西山月，渾疑墮我前。
妙高臺
作者：釋鑒
朝代：宋

一峰何突兀，不與羣峰齊。
縱目乾坤窄，回頭日月低。
師子巖
作者：釋鑒
朝代：宋

昂空勢不已，踞地何雄哉。
白雲遮不得，依舊山頭來。
徐鳬巖
作者：釋鑒
朝代：宋

蕭然上方境，人稀知地僻。
徒聞古仙人，石上有遺迹。
桃花坑山
作者：釋鑒
朝代：宋

地僻人居少，林深路轉迷。
桃花流水細，不異武陵溪。
聽泉亭
作者：釋鑒
朝代：宋

寒泉潄石齒，淅瀝鳴瑶琴。
坐來毛骨清，分明太古音。
藤龕
作者：釋鑒
朝代：宋

蘿居空未久，誰能繼其蹤。
寥寥巖畔月，千古屬和公。
錦鏡池
作者：釋鑒
朝代：宋

一鑑涵虛碧，萬象悉其中。
重綠浮輕綠，深紅閒淺紅。
雪竇雜詠
作者：釋鑒
朝代：宋

特立羣峰表，危然勢不傾。
禪心清似洗，坐看月華明。
黄巢墓
作者：釋鑒
朝代：宋

圖王爭霸業，自古仗戈矛。
英風今何在，都成一古丘。
贈翌上人
作者：釋鑒微
朝代：宋

京寺別來久，高齋近海隅。
引禪秋磬動，照像夜燈孤。
愛水開新沼，思山挂舊圖。
他時如結社，許繼遠公無。
送淳上人歸故山
作者：釋鑒微
朝代：宋

舊隠頻關念，秦吳忽倦遊。
離亭逢落日，歸路隔滄洲。
苔徧安禪石，松侵待月樓。
重棲上方夜，欹枕瀑聲秋。
偈二首·其一
作者：釋鑾
朝代：宋

衆賣華兮獨賣松，青青顔色不如紅。
算來終不與時合，歸去來兮翠靄中。
偈二首·其二
作者：釋鑾
朝代：宋

遁迹隠高峰，高峰又不容。
不如歸錦里，依舊賣青松。
桐柏崇道觀
作者：釋長吉
朝代：宋

太帝天壇渤澥連，金霞蒼壁隔埃廛。
蓬丘不斷青禽位，仙仗時來白虎軿。
星籥豈惟壺內景，桃花長媚洞中天。
優游笑把洪崖袂，瞬息人間又幾年。
贈台倅徐太博
作者：釋長吉
朝代：宋

瓊樹聳芳蕤，靈根植仙圃。
懿哲藴英才，妙歲沖雲路。
曲臺峻清秩，峨冠凜奇趣。
霞城倅郡條，惠愛春榮布。
心陂萬頃澄，羣物欣翔鷺。
浮雲擯繁慮，虛舟游太素。
庾樓明月情，謝塘春草句。
沙鳥下琴軒，江風起廳樹。
顒昂出俗操，益爲時賢慕。
異日柏梁游，淵雲讓孤步。
贈郡糾陳員外
作者：釋長吉
朝代：宋

耿介藴國器，茲焉糾郡綱。
清規稟詩禮，華閥聯簪裳。
才刃挺銛利，心鑑涵輝光。
盤錯無以壅，姦邪固難藏。
民冤積已雪，吏局清如霜。
彈雀費明月，補履煩干將。
火烈金益堅，雪深松愈蒼。
英聲人馳騖，壯氣方激昂。
凝旒嗣洪業，百辟升賢良。
孰知隠鵠志，即起摩天翔。
遊栖霞宮
作者：釋長吉
朝代：宋

龍虎丹砂煉已成，方瞳綠髮僊骨輕。
石床半醉海月冷，芝軒長嘯天風清。
時泛綠觥陪俠客，未騎赤鯉歸蓬瀛。
朝簪相訪惜回馭，屢奏瑶琴太古聲。
題清輝堂
作者：釋長吉
朝代：宋

結廬江上棲，江雲日爲侶。
江山相掩映，清輝滿庭戶。
沙暝見歸禽，潮回聞去櫓。
落景一簾風，殘雪半江雨。
中餐啜露葵，午坐烹茶乳。
少室傳花旨，南華齊物語。
隠几賾淵源，篆香隨玉麈。
愛此坐忘歸，東峰月華吐。
句
作者：釋閒卿
朝代：宋

白雲教早歸。
偈頌二十九首·其一
作者：釋雲
朝代：宋

丹霞燒木佛，院主眉鬚落。
官裏有明條，許人私結約。
傝䢆杜禪和，識情爭卜度。
休卜度，萬里遼天飛一鶚。
偈頌二十九首·其一〇
作者：釋雲
朝代：宋

蝦蟆翻出闊，曲鱔草之長。
門前飛八百，屋後走千張。
偈頌二十九首·其一一
作者：釋雲
朝代：宋

參禪人，多逐妄，不用起模仍畫樣。
春風吹綻桃李花，淡煙疎雨籠青嶂。
偈頌二十九首·其一三
作者：釋雲
朝代：宋

支提佛法無多子，何必胡僧勸舉揚。
好對春風二三月，鷓鴣啼處百花香。
偈頌二十九首·其一九
作者：釋雲
朝代：宋

支提門下，五日一參。
我纔合掌，汝便和南。
龍象蹴蹋，非馿所堪。
偈頌二十九首·其一六
作者：釋雲
朝代：宋

嗟見世間人，永劫墮迷津。
不省這箇意，修行徒苦辛。
偈頌二十九首·其一四
作者：釋雲
朝代：宋

五月方改旦，今朝又初十。
日月去如飛，快鷂趁不及。
禪須放下參，但莫固拘執。
是處解脫門，汝自不肯入。
何必問支提，丁字著脚立。
偈頌二十九首·其七
作者：釋雲
朝代：宋

支提不敢向人說，達磨西來有妙訣。
若將妄語誑衆生，自招拔舌塵沙劫。
偈頌二十九首·其三
作者：釋雲
朝代：宋

支提山裏作上元，若校諸方真箇異。
大蟲舌上打鞦韆，蟭螟眼裏放夜市。
燈籠倒退舞三臺，露柱趨前弄鱉鼻。
偈頌二十九首·其三〇
作者：釋雲
朝代：宋

人從陳州來，不得許州信。
鐘樓上念讚，牀脚下種菜。
盞子撲落地，楪子成七八片。
偈頌二十九首·其九
作者：釋雲
朝代：宋

今朝五月五，擊動禾山鼓。
鬰壘與神荼，歡呼齊起舞。
偈頌二十九首·其二
作者：釋雲
朝代：宋

教你不肯你，爲君通一線。
若是明眼人，覓甚臘月扇。
偈頌二十九首·其二〇
作者：釋雲
朝代：宋

乍離千聖林間寺，來汲城頭石罅泉。
相見杯茶雖淡薄，往來無惜爲君煎。
偈頌二十九首·其二一
作者：釋雲
朝代：宋

佛是塵，法是塵，區區馳覓謾勞神。
向道莫行山下路，果然猿叫斷腸聲。
偈頌二十九首·其二七
作者：釋雲
朝代：宋

是非只爲多開口，煩惱皆因强出頭。
致使韶陽要打殺，思量著甚底來由。
偈頌二十九首·其二九
作者：釋雲
朝代：宋

秋江清淺時，白鷺和煙島。
良哉觀世音，全身入荒草。
偈頌二十九首·其二二
作者：釋雲
朝代：宋

風高八九月，自合知時節。
何必待山僧，陞堂特地說。
天際鴈南飛，接翅作行列。
悉念佛法僧，軋軋聲不絕。
影落寒山水，已是重漏泄。
普請好生觀，西來無妙訣。
偈頌二十九首·其二五
作者：釋雲
朝代：宋

大盡三十日，小盡二十九。
昨夜送窮年，今朝賀歲首。
時節有變更，佛法無新舊。
既是箇中人，不惜娘生口。
坐對春風唱鷓鴣，嘉聲不落威音後。
偈頌二十九首·其二八
作者：釋雲
朝代：宋

今朝五月十有五，十日作了八日雨。
不薦簷頭滴滴聲，說妙談玄何足數。
偈頌二十九首·其二四
作者：釋雲
朝代：宋

了了了時無可了，玄玄玄處亦須呵。
貪生逐日區區去，喚不回頭爭奈何。
偈頌二十九首·其五
作者：釋雲
朝代：宋

佛說一乘法，無二亦無三。
山花開似錦，澗水湛如藍。
支提遮裏，無法可說，贏得口似匾擔。
偈頌二十九首·其八
作者：釋雲
朝代：宋

支提元不會禪，只是依時及節。
孟春即曰猶寒，孟夏即曰漸熱。
雖無格外高談，不向眼中添屑。
汝等莫錯商量，打你頭破額裂。
偈頌二十九首·其六
作者：釋雲
朝代：宋

春無三日晴，夏無十日雨。
蛇咬蝦蟆聲，更有衆生苦。
給孤長者
作者：釋雲
朝代：宋

遠迓瞿曇至給孤，竚聆有法爲開敷。
早知是法應須捨，好請乘時出帝都。
送幽巗滋上人出嶺
作者：釋雲
朝代：宋

諸方無說汝無聞，聞說俱無莫倒跟。
纔起絲毫奇特想，依前似不出雷門。
雲門大師
作者：釋雲
朝代：宋

中毒睦州，伸寃雪嶠。
拔本無門，剜空作竅。
有折脚殃，乃破家兆。
萬福曾郎，容此不肖。
頌古
作者：釋雲
朝代：宋

狗子無佛性，泥捏活大聖。
不是泗州人，說著也不信。
頌古八首·其一
作者：釋雲
朝代：宋

一片銀蟾掛碧天，清光冷照鳳樓前。
九重玉戶深深閉，爭見扶疎桂影圓。
頌古八首·其七
作者：釋雲
朝代：宋

縮頭只可藏山谷，出得山來却不堪。
若謂利生開佛見，這般惡口不如緘。
頌古八首·其三
作者：釋雲
朝代：宋

一葉扁舟信晚風，雨昏渾不辨西東。
不因再到秋江上，爭見蘆花對蓼紅。
頌古八首·其二
作者：釋雲
朝代：宋

春風有時惡，春風有時好。
人競逐春風，却被春風惱。
頌古八首·其五
作者：釋雲
朝代：宋

獨唱清新拍不同，寥寥千古意無窮。
擬開眼向聲前聽，早被風吹別調中。
頌古八首·其八
作者：釋雲
朝代：宋

終朝皮{彭/厂毛}街頭走，有口何曾誦法華。
末後脫空尤叵耐，逝多容你更交加。
頌古八首·其六
作者：釋雲
朝代：宋

家人卦變作明夷，爻象分明不待推。
無動無謀終吉慶，有求有用即迍危。
頌古八首·其四
作者：釋雲
朝代：宋

白雲綻處見明月，黄葉落時聞擣衣。
勸君休去便休去，欲覓了時無了時。
頌古四十八首·其二七
作者：釋雲
朝代：宋

叮嚀損君德，無言真有功。
任從滄海變，終不爲君通。
贈慧暉偈
作者：釋雲居西
朝代：宋

雲居不會禪，洗足上床眠。
不覺枕子落，打破常住磚。
借意
作者：釋雲岫
朝代：宋

王謝家門子弟多，風流人物晉山河。
天荒地老到今日，真本蘭亭記不磨。
偈頌二十三首·其一
作者：釋雲岫
朝代：宋

夜半金烏出，寥寥照寰宇。
兩眼對青山，通身淚如雨。
偈頌二十三首·其一〇
作者：釋雲岫
朝代：宋

蟋蟀啼壞牆，蝦蟆叫春水。
時節使之然，處處聒人耳。
偈頌二十三首·其一七
作者：釋雲岫
朝代：宋

意存言外，道在機前。
求人思搭對，見面懶寒暄。
古劍長埋匣，閒弓不上弦。
偈頌二十三首·其一三
作者：釋雲岫
朝代：宋

分歲家貧無可有，白牛牽出爲人烹。
堂中不問僧多少，一箇還他一分羹。
偈頌二十三首·其一九
作者：釋雲岫
朝代：宋

天地熱如爐，萬物同一煮。
衲僧煮不殺，出來拍手舞。
偈頌二十三首·其一五
作者：釋雲岫
朝代：宋

如來藏中有一常圓之月，大如車輪，冷如冰雪，犀牛扇子何曾別。
怒濤推出海，恰值中秋節。
若也喚作白蓮花，浮出龍王宮。
我道玉川子，胡說亂說。
偈頌二十三首·其一八
作者：釋雲岫
朝代：宋

流而不返名曰情，湛而不摇名曰性。
靈而不昏名曰神，光而不亂名曰明。
迷此四者爲之凡，悟此四者爲之聖。
偈頌二十三首·其七
作者：釋雲岫
朝代：宋

西風凋木葉，蟋蟀啼壞牆。
明月照破屋，露冷黄金牀。
藏經一卷，儒書一章。
讀不成句，書不成行，天空地闊誰商量。
偈頌二十三首·其三
作者：釋雲岫
朝代：宋

久渴逢甘雨，他鄉見故知。
洞房花燭夜，金牓狀元歸。
偈頌二十三首·其九
作者：釋雲岫
朝代：宋

左顧右盻，皆我良輔。
雲生兮從龍，風生兮從虎。
山僧坐繩牀說禪，按拄杖作主。
偈頌二十三首·其二一
作者：釋雲岫
朝代：宋

髮生爪長常如此，筋轉脈摇休問他。
動靜不干消長事，從教門外雪寒多。
偈頌二十三首·其二三
作者：釋雲岫
朝代：宋

東邨王老夜燒錢，保當新年勝舊年。
三珓俱通三扣齒，太平無事樂平平。
偈頌二十三首·其二二
作者：釋雲岫
朝代：宋

世尊雙眼明，看天上星。
智門雙眼明，看天上星。
智門雙眼瞎，世尊雙眼明。
世尊雙眼瞎，智門雙眼明。
互復二千年，彼此心不平。
世尊世尊，今日誰底時節。
偈頌二十三首·其八
作者：釋雲岫
朝代：宋

曙色纔分鷄便唱，春風未動鳥先啼。
一牀胡蝶家家夢，祖意無人肯入思。
偈頌二十三首·其六
作者：釋雲岫
朝代：宋

春山疊亂青，春水漾虛碧。
寥寥天地間，獨立望何極。
再遊吳寺
作者：釋雲岫
朝代：宋

南渡吳家三塚寺，老僧死盡樹重栽。
遶廊行問無相識，認得冥真是舊齋。
勉日藏主書楞嚴
作者：釋雲岫
朝代：宋

銀鈎鐵畫胸中有，得譽多因寫外書。
何似回心歸內典，楞嚴經卷著工夫。
古月號
作者：釋雲岫
朝代：宋

千年桂魄不肯死，夜夜在人頭上飛。
每愛中庭一方白，長天萬里沒雲時。
呈中竺雪屋和尚
作者：釋雲岫
朝代：宋

重重法界華嚴境，煙柳滿城春正深。
彈指門開相見後，善財灰盡一生心。
哭昌化美父章上舍
作者：釋雲岫
朝代：宋

父德稱乾豈易酬，半生飛夢落侯頭。
一身未遂歸寧志，聞訃可禁雙泪流。
問法
作者：釋雲岫
朝代：宋

乾陀國裏舊城河，遥憶河邊棗樹花。
白象繫來年代遠，榮枯今日事如何。
夏夜
作者：釋雲岫
朝代：宋

夏夜追凉月滿庭，謝家池上舊山青。
自慚無物堪酬對，只把禪心伴月明。
天寧火後
作者：釋雲岫
朝代：宋

劫火洞然俱壞了，隨他去又不隨他。
春風吹轉燒痕綠，樓閣依然有許多。
妙高臺
作者：釋雲岫
朝代：宋

上到上頭天漸低，更抬一步共誰歸。
胸中决得平生事，松樹枝間獨鶴飛。
寄五師北山講主
作者：釋雲岫
朝代：宋

一書不問不相違，指迹慕歸誰救遲。
鶑脰湖邊官驛路，舟車十里到鳬磯。
寄保寧無門講主
作者：釋雲岫
朝代：宋

錦障桃花春色裏，白衣雪屋月明中。
此時此意無人會，海上仙山第一峰。
寄同源師兄歸受業
作者：釋雲岫
朝代：宋

松菊吹香滿舊籬，借人屋住不如歸。
胸中豈是無韜略，袖手棋邊看著棋。
寄大報國斷岸和尚
作者：釋雲岫
朝代：宋

遥憶鳳皇山裏人，夢時相見亦如真。
老來未盡世間事，三十九年獨有身。
寄太白古林首座
作者：釋雲岫
朝代：宋

道個青山常舉足，先師死後過長庚。
善財不是門門現，只要南方佛法行。
寄常樂岊山和尚
作者：釋雲岫
朝代：宋

不樂不居居便樂，樂其樂也意如何。
祖翁田地封疆闊，一目秋風占得多。
寄廣恩藏山和尚
作者：釋雲岫
朝代：宋

陳年佛法無人問，黄葉堆金不轉官。
一卷山居詩更好，焚香只可作經看。
寄昌化治平和尚
作者：釋雲岫
朝代：宋

老來長憶唐昌寺，剃髮染衣情未磨。
萬疊山高雙澗急，仲宣樓上月明多。
寄智門石心和尚
作者：釋雲岫
朝代：宋

我栽苦瓠連根苦，君種甜瓜苦更多。
自是海邊風土別，不因種子得來訛。
寄東洲和尚西磵庵居
作者：釋雲岫
朝代：宋

紫陌紅塵城子裏，清泉白石亂雲中。
一般門戶無喧寂，花鳥不來心境空。
寄東禪宗周講主
作者：釋雲岫
朝代：宋

四海六民皆走利，東禪講主只譚禪。
何年去住靈山寺，招我巖間看白𤠔。
寄育王東生和尚
作者：釋雲岫
朝代：宋

三十餘年無故人，只留雲外伴閒身。
夜來夢入宸奎閣，戶牖重開見日輪。
寄蘭屋府教
作者：釋雲岫
朝代：宋

入門便有湘江意，數米幽香見屈原。
蕭艾若教同一色，清標不在座中看。
寄虛室和尚
作者：釋雲岫
朝代：宋

共住西山一片雲，朝昏鐘磬亦相聞。
天台南嶽當時事，彼彼情懷未得論。
寄西野先生
作者：釋雲岫
朝代：宋

西野先生是舊知，六年相聚不相違。
松根石上閒追憶，君子當今更有誰。
寄象山延壽無象和尚
作者：釋雲岫
朝代：宋

瑞雲山裏善知識，道在東南海上行。
擂鼓轉航容易事，秋風八月大潮生。
寄象山萬松檢察諸晜季
作者：釋雲岫
朝代：宋

丹桂聯芳貴一門，往來時得細論文。
青黄又見三年別，望白巖山海氣昏。
寄象田斗山和尚
作者：釋雲岫
朝代：宋

長翁留得靈苗別，不似將禾喚作禾。
臘雪喜呈三度白，豐年讖在象田多。
寄象田曇藏主
作者：釋雲岫
朝代：宋

迢迢西望越山青，水宿山行是幾程。
爲憶象耕遺迹事，勞心雖苦未勞形。
寄陳太傅
作者：釋雲岫
朝代：宋

種竹栽花遶屋櫩，交僧也學著偏衫。
時清曾見修文日，天子旁搜到傅巖。
寄陳掌書兼簡閬朋先生
作者：釋雲岫
朝代：宋

道士家邊夫子宅，靈龜山裏錦雲阿。
燒丹果會成仙去，應笑儒冠誤已多。
寄鹿苑仲章師兄
作者：釋雲岫
朝代：宋

鶴態鮐形老此骸，思君每亦寘吾懷。
青燈夜榻何時得，共話百年心事乖。
岫家居昌國南海上安期先生煉丹之地鄉曰安期憶十歲時父携至于家山囑之曰吾死當葬此地南水上時正朝此處可以蔭汝父死日奉遺言而葬焉家廢後岫出家從釋爲僧來多病多難幸不致死今已六十二歲雖學佛無所知粗明善惡因果不墮凡愚數中實父遺言所及今作一偈以代墓誌云
作者：釋雲岫
朝代：宋

千家山裏阿爹墳，遥想年深草木昏。
山外潮回南水上，遺言千古及兒孫。
悼東皋友山和尚
作者：釋雲岫
朝代：宋

握空拳建東臯寺，一飯飽多雲水僧。
身死百年曾未減，數珠牙齒放光明。
悼棲真古帆和尚
作者：釋雲岫
朝代：宋

高梧枝折鳳皇飛，山色凝愁似死灰。
惆悵暮春風雨暗，百禽多噪閙芳菲。
悼清藏主
作者：釋雲岫
朝代：宋

修行衆苦人難到，六指重來火後尋。
遺恨百年消不得，一聲杜宇一關心。
悼貓兒
作者：釋雲岫
朝代：宋

亡却花奴似子同，三年伴我寂寥中。
有棺葬在青山脚，猶欠鎸碑樹汝功。
悼退巖講主呈英宗師
作者：釋雲岫
朝代：宋

庵居曾結三年好，一住霞城會未期。
見說即除天竺寺，訃聞腸斷白頭師。
悼靈隠性侍者
作者：釋雲岫
朝代：宋

三喚聲中負不平，興師百萬欲干城。
誰知菡萏峰前路，削木書名有伏兵。
憶母二首·其一
作者：釋雲岫
朝代：宋

胞衣瓶葬海南邊，匝地鯨波到眼前。
有例可攀心未穩，蒲鞋賣不直多錢。
憶母二首·其二
作者：釋雲岫
朝代：宋

天不高兮海不深，白雲飛處定關心。
蒲鞋難上時人眼，那更西風葉落金。
憶錢塘
作者：釋雲岫
朝代：宋

初心未歇憶錢塘，不爲閒遊再渡江。
自恨一生多癖病，四明山好懶開窗。
明定
作者：釋雲岫
朝代：宋

萬境無侵一念空，盡塵沙界不留蹤。
春風來摘楊花去，定起西山古寺鐘。
曹娥江泊舟二首·其一
作者：釋雲岫
朝代：宋

黄絹古碑千載事，汀花岸草舊江邨。
波心夜夜見明月，疑是曹娥墮水魂。
曹娥江泊舟二首·其二
作者：釋雲岫
朝代：宋

江上停舟潮未回，漢安時事入重思。
野橋認得前邨路，曾讀曹娥廟裏碑。
會恩藏主
作者：釋雲岫
朝代：宋

因君每憶雲門寺，五六年來會兩番。
詩句老隨秋鬢老，客身閒似白雲閒。
會法眷澤藏主
作者：釋雲岫
朝代：宋

話盡艱危到夜闌，燈花開落兩三番。
弟兄不必頻相見，鬚髮因愁易得斑。
會獨木和尚
作者：釋雲岫
朝代：宋

坐致太平元是我，埋兵挑戰却輸君。
鐵浮圖下曾相見，燈盞花開五夜春。
會觀藏主
作者：釋雲岫
朝代：宋

日月東西行未盡，相逢不必問如何。
山間松食人應少，世上黄金夢最多。
楚心蓀維那
作者：釋雲岫
朝代：宋

千載騷人沉骨冷，冰霜葉底見幽香。
乾坤一種忠良氣，彈壓春風衆草芳。
次韻栯堂和尚
作者：釋雲岫
朝代：宋

萬籟無聲月滿山，看時容易入時難。
昔年閩有洪唐寨，爭似雲中者一關。
畫荷花二首·其一
作者：釋雲岫
朝代：宋

三千美女學宮妝，占斷薰風水一方。
試問畫工何處在，移來五月鑑湖凉。
畫荷花二首·其二
作者：釋雲岫
朝代：宋

高擎萬柄綠參差，匹練橫鋪錦一機。
喜對薰風描寫得，秋風夜雨不敢知。
病起
作者：釋雲岫
朝代：宋

病起稜層骨數莖，盡情提挈强爲生。
思量襏襫當年事，道在大雄山上行。
百舌
作者：釋雲岫
朝代：宋

尋常多逐衆禽飛，纔得春風百樣啼。
毛羽不佳讒舌便，桃花枝上駡黄鸝。
禮浄慈自得和尚塔
作者：釋雲岫
朝代：宋

六牛圖出新豐曲，妙唱難齊和轉訛。
慧命一絲門戶重，不教衰淚落庭莎。
秋夜看月
作者：釋雲岫
朝代：宋

木落山空秋最多，登樓無奈月明何。
老僧得句詩偏好，夜雪漲谿蕎麥花。
秋日山行
作者：釋雲岫
朝代：宋

半塢夕陽紅樹葉，一邨鷄犬野人家。
牧童歌笑牛羊下，太古淳風盡屬他。
秋鶑
作者：釋雲岫
朝代：宋

紅葉如花曉日晞，隔林深處叫黄鸝。
聽來渾似春風語，啼向西風不是時。
竹所溫府教
作者：釋雲岫
朝代：宋

君子居之何陋有，清虛冷澹最深幽。
春風歸在鞭頭了，早晚龍孫又出頭。
答太白宗藏主
作者：釋雲岫
朝代：宋

寄我新詩富且優，松濤二十里颼颼。
老來自覺舌頭短，每見長篇不敢酬。
答止侍者
作者：釋雲岫
朝代：宋

何必由他不必傳，只圖無事過年年。
誰知一枕難成夢，落日春山樹樹鵑。
答法華東洲和尚
作者：釋雲岫
朝代：宋

干戈倒用識安危，方便垂慈接箇誰。
每每見僧陪面笑，祖師門戶放教低。
答源侍者
作者：釋雲岫
朝代：宋

鐵航未肯下滄海，消息無端忽寄來。
六載雪山明底事，不知己眼爲誰開。
聞杜鵑
作者：釋雲岫
朝代：宋

山月初明草樹凉，客情無奈宿巖房。
春風不肯年年歇，杜宇亡家怨亦長。
與大知客
作者：釋雲岫
朝代：宋

趙州道個喫茶去，一滴何曾濕口唇。
到此果能相見得，不妨全主更全賓。
蜜蜂
作者：釋雲岫
朝代：宋

生涯未足怕征科，一日園林幾度過。
股倦不嫌花粉重，年年只愛子孫多。
蜾蠃
作者：釋雲岫
朝代：宋

借得桑蟲足子孫，聲聲類我祝朝昏。
只因祝得渾相似，代代不能高戶門。
西庵夜坐
作者：釋雲岫
朝代：宋

一室寒燈坐夜長，八千里路到梅陽。
西山固不如洋嶼，也道薰風殿閣凉。
覺庵和尚室中舉行脚明什麽邊事進云明一色邊事庵示竹篦云者個是什麽進云竹篦庵擒住痛打一頓因思前事爲作一偈
作者：釋雲岫
朝代：宋

室裏曾遭痛竹篦，等閒放過却成迷。
思量一色明邊事，好采無言答得師。
覽明覺語
作者：釋雲岫
朝代：宋

瀑雪一千餘丈白，洞庭七十二峰寒。
當年若也收歸藏，此錄誰知是別傳。
觀晦庵先生橋圖
作者：釋雲岫
朝代：宋

橋上功名五十年，貪程誰肯顧危顛。
世間多說行仁義，少似先生行得全。
記夢二首·其一
作者：釋雲岫
朝代：宋

兔角崢嶸出象頭，六街齊打鳳皇毬。
烏投黑沼雲將合，鷺宿銀河月正秋。
記夢二首·其二
作者：釋雲岫
朝代：宋

十分清白舊家風，明月堂前夜正中。
四十一條橋暗事，眼頭只作一橋通。
訪友人庵居
作者：釋雲岫
朝代：宋

好山行盡眼重開，菜葉流金逐水來。
莫謂閒門容易掩，松邊有路不生苔。
謝天童和尚相訪
作者：釋雲岫
朝代：宋

長者車來草舍榮，黄童白叟悉皆驚。
一香未得謝臨屈，廿里松雲入夢青。
謝高縣尹
作者：釋雲岫
朝代：宋

家家戶戶擎拳拜，一邑三鄉無枉情。
百里襟懷秋水浄，風生波浪月生明。
讀古劍和尚語送是藏主歸常州
作者：釋雲岫
朝代：宋

金鍼鋒底鴛鴦走，玉線蹊中白鷺飛。
遠遠洞庭三萬頃，春波無限綠漪漪。
讀本師語錄
作者：釋雲岫
朝代：宋

青旗斜出畫橋西，楊柳飛花水滿堤。
一酌誤人千日酒，醉埋荒塚不思歸。
賀芑書記
作者：釋雲岫
朝代：宋

筆底鍾王通草聖，胸中郊島富唐吟。
竺仙去後無文佛，今日喜逢僧翰林。
送人游錢塘
作者：釋雲岫
朝代：宋

一湖春水永明寺，十萬人家豐樂樓。
拄杖暫游休拗折，舊書山舍在明州。
送立維那遊天台
作者：釋雲岫
朝代：宋

天台路上尋牛迹，瀑雪千尋带月飛。
見說石橋行不得，年年春雨上苔衣。
送陳學錄求仕
作者：釋雲岫
朝代：宋

官冷豈知僧又冷，殷勤話別上西臺。
金花便是紅綃扇，取得功名動地來。
逢田叟
作者：釋雲岫
朝代：宋

白髮翁翁住那村，隔谿煙樹竹籬門。
今年八十渾無力，勉强牽牛替阿孫。
遥禮烏山東叟和尚塔
作者：釋雲岫
朝代：宋

拙口無言心自知，對人垂淚濕禪衣。
如今欲說當時事，塔在烏山不見師。
金山頭陀巖
作者：釋雲岫
朝代：宋

半間石屋安禪地，蓋代功高不易磨。
白蟒化龍歸海去，山中留得老頭陀。
雪竇石門和尚會中一日晨粥赴堂坐久恍惚中有人曰室中有語憑誰舉琴上無絃不必彈驚覺行粥至面前粥罷打鼓入室室中舉舉一不得舉二進云室中有語憑誰舉門云更有一句在進云琴上無絃不必彈門云去人不知者謂吾實答此話却是不知是寐語當時不曾說破今作一偈
作者：釋雲岫
朝代：宋

夢得驚人句可疑，室中酬話恰相宜。
南泉莊上油糍供，喫著依然療肚饑。
靈隠虛舟和尚會中三夏每室中舉不是心不是佛不是物之語三年不易是時如隔羅縠看月不敢下語後移單浄慈常提此語忽蹉口自云恁麽說話墮三惡道惜不復見者老和尚今作一偈記諸
作者：釋雲岫
朝代：宋

不是心兮非物佛，室中垂語最分明。
三年果有留心事，塔下黄金骨尚靈。
頌古十首·其一
作者：釋雲岫
朝代：宋

荷葉團團團似鏡，菱角尖尖尖似錐。
尀耐古人無意智，預先偷我一聯詩。
頌古十首·其一〇
作者：釋雲岫
朝代：宋

有道君王傳號令，頻催羯鼓要花開。
眼頭一曲風光好，日暖鶑聲出谷來。
頌古十首·其七
作者：釋雲岫
朝代：宋

三月春風開牡丹，道人徒說看花還。
世間不是趙昌手，縱有丹青畫亦難。
頌古十首·其三
作者：釋雲岫
朝代：宋

破燈盞裏已無油，放去光明照九州。
暴雨暴風吹滅了，光明不在舊牀頭。
頌古十首·其九
作者：釋雲岫
朝代：宋

真實問安真實答，曾無一句是虛言。
可憐失却當時意，直至如今話未圓。
頌古十首·其二
作者：釋雲岫
朝代：宋

孝滿曹山脫布衣，風流輸與大家兒。
阿爹死了有錢使，醉酒狂歌日日嬉。
頌古十首·其五
作者：釋雲岫
朝代：宋

百尺竿頭親進步，分明一啞更無增。
是誰未到竿頭者，也說鵬飛九萬里。
頌古十首·其八
作者：釋雲岫
朝代：宋

良醫捉手病纔分，妙劑投之不易論。
一服聽他迷悶去，三朝五日自還魂。
頌古十首·其六
作者：釋雲岫
朝代：宋

打疊行裝早出門，相逢舊友且論文。
歸家共飲三杯酒，不覺天邊日又昏。
頌古十首·其四
作者：釋雲岫
朝代：宋

有意三迴遭點額，無心一躍過龍門。
歸來冷地思量著，痛處難忘不是恩。
題宣侍者行卷
作者：釋雲岫
朝代：宋

曾携鐵網入滄海，裹得珊瑚樹一株。
鶑脰湖邊輕借看，十分光彩照吾廬。
題梓巖和尚吟卷
作者：釋雲岫
朝代：宋

字字不因容易得，燈花曾落五更鐘。
東湖浪闊瓶聲遠，流出一谿霜葉風。
題汶藏主行卷
作者：釋雲岫
朝代：宋

玲瓏巖畔看雲處，帢幘峰頭步月時。
一句庭前柏樹子，何曾吟作五言詩。
題紫石禪房小池
作者：釋雲岫
朝代：宋

窗前鑿破十尺土，海底潛通百斛泉。
柳絮化萍飛不到，眼頭贏得片青天。
鶴林寺
作者：釋雲岫
朝代：宋

夾山當日見船子，法眼無瑕亦有瑕。
一棹朱涇風浪急，和根移却杜鵑花。
歸山
作者：釋雲林
朝代：宋

滄海塵生望不還，虛空粉碎步方艱。
時人欲識今行履，一衲蕭然雲嶺間。
答友
作者：釋雲林
朝代：宋

搔首何須更問天，此心灰盡不重然。
休將瑣瑣塵寰事，換我山中枕石眠。
鄴公菴歌
作者：釋雲知
朝代：宋

呼猿澗西藏石筍，丹桂蒼松達鷲嶺。
幾年陳迹絕纖埃，一旦佳名同清景。
山家時喜來五馬，相携款曲空巖下。
遂許誅茅結小菴，異日功成伴瀟灑。
菴成可以資靜觀，目前直見江湖寬。
鄴公政簡每頻到，試茶笑傲浮雲端。
物外似忘軒冕貴，此中深得林泉意。
野人陪著病維摩，游息自同方丈地。
芳猷從此流千載，且得而今光勝概。
辭衆偈
作者：釋雲豁
朝代：宋

天不高，地不厚，自是時人覷不透。
但看臘月二十五，依舊面南看北斗。
偈三首·其一
作者：釋靈源
朝代：宋

無地無錐徹骨貧，利生深媿乏餘珍。
廛中大施門難啟，乞與青山養病身。
偈二首·其一
作者：釋靈源
朝代：宋

東坡笑說吃龍肉，舌底那知已嚥津。
能省嚥津真有味，會言龍肉不爲珍。
偈二首·其二
作者：釋靈源
朝代：宋

何知龍肉即豬肉，細語粗言盡入神。
惜彼當年老居士，大機曾未脫根塵。
寄黄魯直
作者：釋靈源
朝代：宋

昔日對面隔千里，如今萬里彌相親。
寂寥滋味同齋粥，快恬談諧契主賓。
室內許誰參化女，眼中休去覓瞳人。
東西南北難藏處，金色頭陀笑轉新。
詠月
作者：釋靈源
朝代：宋

玉兔步虛碧，冰輪碾太清。
廣寒宮有路，桂子落無聲。
西來意頌
作者：釋靈澄
朝代：宋

因僧問我西來意，我話居山七八年。
草履只栽三箇耳，麻衣曾補兩番肩。
東庵每見西庵雪，下澗長流上澗泉。
半夜白雲消散後，一輪明月到床前。
偈
作者：釋靈運
朝代：宋

夜來雲雨散長空，月在森羅萬象中。
萬象靈光無內外，當明一句若爲通。
偈
作者：釋靜
朝代：宋

聲前認得，已涉廉纖。
句下承當，猶爲鈍漢。
電光石火，尚在遲疑。
點著不來，橫屍萬里。
句
作者：釋順師
朝代：宋
体裁：句

可能沽酒引柴桑。
化前題壁
作者：釋頓悟
朝代：宋

精神若還天，肉骨又還土。
上下都還了，此身元是主。
惟有一點雲，不散還不聚。
縱然却還來，未脫尋常母。
若更善修日，西方是吾祖。
偈二首·其一
作者：釋顯
朝代：宋

喫粥了也，頭上安頭。
洗鉢盂去，爲蛇畫足。
更問如何，自納敗闕。
偈二首·其二
作者：釋顯
朝代：宋

禪莫參，道休學，歇意忘機常廓落。
現成公案早周遮，只箇無心已穿鑿。
直饒坐斷未生前，難透山僧錯錯錯。
偈
作者：釋顯嵩
朝代：宋

昨日羅剎心，今朝菩薩面。
羅剎與菩薩，不隔一條綫。
臨寂頌
作者：釋顯嵩
朝代：宋

八十年中常浩浩，宏開肆貨摩尼寶。
也無一箇共商量，不是山僧收鋪早。
新月
作者：釋顯彬
朝代：宋

微光已成魄，隠隠夕陽間。
六幙無人卷，一鉤長自閑。
輪隨明月長，香逐桂枝還。
三五相將近，分明照竹關。
偈
作者：釋顯忠
朝代：宋

咄咄咄，海底魚龍盡枯竭。
三脚蝦蟆飛上天，脫殻烏龜火中活。
南明山寶相寺十五題·三層閣
作者：釋顯忠
朝代：宋

像身高百尺，閣道聳三層。
欲得親瞻向，還須最上登。
煙霞封寶墄，星斗掛觚稜。
已自甘香火，人閒去不能。
南明山寶相寺十五題·三生像
作者：釋顯忠
朝代：宋

勝域將垂迹，先聞鐘梵聲。
術阤猶未降，宣老已三生。
山接天門險，巖開月殿明。
善財何處去，樓閣自崢嶸。
南明山寶相寺十五題·仙髻峰
作者：釋顯忠
朝代：宋

首出眾峰間，盤龍勢孤聳。
雲映鬢光浮，月生梳影動。
可握謂新沐，未巾疑乍攏。
幸免旦斯理，誰復慚種種。
南明山寶相寺十五題·夾谿塘
作者：釋顯忠
朝代：宋

南溪北溪深，橫塘截流過。
清影照人寒，澄耀分鑑破。
沙明鷗鷺馴，草密牛羊臥。
不見直鈎翁，狂歌遣誰和。
南明山寶相寺十五題·柔亭
作者：釋顯忠
朝代：宋

孤亭枕長谿，谿光照亭檻。
無人弄潺湲，終日對平淡。
猨鳥去難呼，藤蘿垂可攬。
薄暮眾山昏，霜風起葭菼。
南明山寶相寺十五題·白蓮庵
作者：釋顯忠
朝代：宋

誰將白蓮子，固向峰頂栽。
非學遠公社，兼無陶令來。
去世迹何曠，誅茅心已灰。
不知歲月改，但見此花開。
南明山寶相寺十五題·白雲莊
作者：釋顯忠
朝代：宋

堪愛仙莊近翠岑，杖藜時得去遊尋。
牛羊數點煙雲遠，雞犬一聲桑柘深。
高下閑田如布局，東西流水若鳴琴。
更聽野老談農事，忘卻人間萬種心。
南明山寶相寺十五題·白鷳塢
作者：釋顯忠
朝代：宋

朝看白鷳從塢出，暮看白鷳從塢歸。
森森綠樹兩峰下，片片白雲初日飛。
因知野性戀山谷，咫尺之間還見稀。
南明山寶相寺十五題·石城山
作者：釋顯忠
朝代：宋

谿盡見石城，寺在石城裏。
崖缺露遙村，門開對寒水。
況非雉堞成，無以金湯比。
梵眾此安棲，俗駕來有幾。
南明山寶相寺十五題·石狻猊
作者：釋顯忠
朝代：宋

亭除兩狻猊，一仰復一俯。
告天與叩地，似欲訴憂苦。
世傳知顗死，二獸來瞻睹。
逡巡化爲石，堙沒在深土。
事怪固難詰，但見形可取。
風雨駁蒼苔，萬古萬萬古。
南明山寶相寺十五題·石縫梅
作者：釋顯忠
朝代：宋

根埋山骨幾百載，但怪生物偏有私。
春前受氣地猶冷，雪裏暗開人未知。
自將孤石比堅性，不與眾木爭芳姿。
惆悵無言爲真賞，欄干獨倚覺多時。
南明山寶相寺十五題·鋸解峰
作者：釋顯忠
朝代：宋

蒼山巍不倚，中裂勢難圖。
始鑄陰陽鋸，誰開造化鑪。
藤搖疑落屑，樹折若分符。
漏出飛泉影，長垂一带孤。
南明山寶相寺十五題·隱岳巖
作者：釋顯忠
朝代：宋

融結自何時，曾爲幾陵谷。
不見昔賢蹤，空遺此巖腹。
一徑斸煙蓁，千里老雲木。
尋常人到稀，虎豹暗棲宿。
南明山寶相寺十五題·齊相井
作者：釋顯忠
朝代：宋

南明山足勢欲盡，正是新崖東脅隈。
不知泉自那峰出，皆謂井因齊相開。
甘滑堪預酈經載，淵渟疑俟桑苧來。
神蛟往往此潛蟄，旱歲莫測生風雷。
南明山寶相寺十五題·齊相書堂
作者：釋顯忠
朝代：宋

異代終難問，遺名不可窮。
山中丞相去，林下學堂空。
映雪功休比，沖天志莫同。
故基蘭蕙滿，猶自起華風。
過溪口廣慈院
作者：釋顯忠
朝代：宋

五馬重來谿口寺，惟將屬吏與門僧。
盤雲野徑行千里，送目危臺上百層。
巖檜影寒猶带雪，谿流聲澀未銷冰。
尋常地遠無因到，空愧躬良二老朋。
閑居
作者：釋顯忠
朝代：宋

竹裏編茅倚石根，竹莖疏處見前村。
閑眠盡日無人到，自有清風爲掃門。
偈
作者：釋顯殊
朝代：宋

黄梅席上數如麻，句裏呈機事可嗟。
直是本來無一物，青天白日被雲遮。
元日不出
作者：釋顯萬
朝代：宋

坐意湘西野客家，詩筒茶竈舊生涯。
癡雲閣雨山腰重，老樹衝波岸腳斜。
避繳沖蘆憐雁陣，採花釀蜜厭蜂衙。
故溪幸可浮茅屋，歸聽崖翁響釣車。
別鶴操
作者：釋顯萬
朝代：宋

三山邈何許，煙霧如海深。
兩鶴翅相接，意欲棲瑤林。
驚風起中路，沙塵揚夕陰。
哀鳴失儔侶，俯啄何苦心。
句·其一
作者：釋顯萬
朝代：宋

雨葉工驚夢，春心巧卷愁。
句·其三
作者：釋顯萬
朝代：宋

河橫星斗三更後，月過梧桐一丈高。
句·其二
作者：釋顯萬
朝代：宋

探枝春色牆頭朵，闌入風光竹外梢。
庵中自題
作者：釋顯萬
朝代：宋

萬松嶺上一間屋，老僧半間雲半間。
三更雲去作行雨，回頭方羨老僧閑。
捲煙閣
作者：釋顯萬
朝代：宋

僧屋數椽巢木末，風煙日與翠俱浮。
自無俗物敗人意，況有春江拍岸流。
艇子得魚歸別浦，鳧雛傍母睡芳洲。
夜晴兔月摩雲角，翻作廣寒宮殿秋。
明溪
作者：釋顯萬
朝代：宋

夏木藏崖塢，晴沙抱柳溪。
茅茨村遠近，隴畝路東西。
野老連檣語，山禽隔竹啼。
此中風物美，吾欲卜幽棲。
春日
作者：釋顯萬
朝代：宋

窗外晴山竹半遮，竹根流水細鳴沙。
小園寂寞春無賴，蝴蝶飛來遶菜花。
曉發山店
作者：釋顯萬
朝代：宋

蓐食小人家，寒燈碎落花。
雞鳴窗半曉，路暗月西斜。
世故欺懷抱，風霜迫歲華。
劇憐詩思苦，悽惻向長沙。
次喬口
作者：釋顯萬
朝代：宋

喬口知名久，煙沈水國寒。
受風帆腹飽，歇雨櫓臍乾。
五渚源流異，長沙氣象寬。
山川濟吾勝，待月倚牆竿。
義帝陵
作者：釋顯萬
朝代：宋

祖龍智昏日月蝕，南公力欲麒麟鬬。
楚雖三戶必亡秦，盛德宜然有其後。
魯公違約火咸陽，咄嗟擊出群雄右。
豆分瓜剖聽指頤，忍使黥徒賊孤幼。
籍也狐埋狐搰之，項伯寧不爲家寇。
真人如龍翔霸上，縞袒長風起襟袖。
終據皇圖豈力爲，雅張赤幟皆天授。
可憐郴北東上墳，恨碧淒紅春不茂。
蘇仙宅
作者：釋顯萬
朝代：宋

蘇君善養志，以孝格神明。
一朝蛻塵鞅，通籍赤霞城。
相看疑夢寐，去若鵝毛輕。
玉笙墮哀響，煙髦錯霓旌。
丹井愈沈屙，橘葉通仙靈。
至今華屋底，想像雙眉青。
雲裝挹飛袖，蕊佩敲風鳴。
茲事既茫邈，無階接蓬瀛。
掬月漱吟齒，餐霞壽頹齡。
藴真思遠託，何從保長生。
漢武梓棺朽，秦皇鮑魚腥。
空山鶴未歸，花發春冥冥。
謾興
作者：釋顯萬
朝代：宋

雨沈飛絮綠陰寒，梅子枝頭點點酸。
心事向來吟不盡，梨花院落一春殘。
送炭與湘山西堂惠然師
作者：釋顯萬
朝代：宋

紛紛向火乞兒多，獨有君如擇乳鵝。
萬煆爐中尋粲可，一堆灰裏拔陰何。
雪欺敗屋閑犀柄，草臥空庭任雀羅。
亟送烏薪相暖熱，恐隨春夢入南柯。
郴陽道中二首·其一
作者：釋顯萬
朝代：宋

草荒驛路欲迷人，未見梅花信息真。
意著舊家煙雨外，犯寒斜放竹籬春。
郴陽道中二首·其二
作者：釋顯萬
朝代：宋

曉村寒水碧悠悠，雨歇浮雲漫不收。
且緩晨炊三十里，不妨亭午到郴州。
偈
作者：釋高
朝代：宋

象王行，師子住，赤腳崑崙眉卓竪。
寒山拾得笑呵呵，指點門前老松樹。
偈
作者：釋鼎需
朝代：宋

頂門豎亞摩醯眼，肘後斜懸奪命符。
瞎却眼，卸却符，趙州東壁掛葫蘆。
偈二十首·其一
作者：釋鼎需
朝代：宋

隈嚴遁谷，敗種焦牙。
應物隨形，拖泥带水。
偈二十首·其一〇
作者：釋鼎需
朝代：宋

行亦禪，坐亦禪，語默動靜體安然。
江上晚來堪畫處，一葉扁舟破遠煙。
偈二十首·其一一
作者：釋鼎需
朝代：宋

陜府鐵牛吞大像，生得河東鸑鷟兒。
海門深處宜歸隱，只恐調高人不知。
知不知，擬欲擡眸一顧之，早是失却兩莖眉。
偈二十首·其一三
作者：釋鼎需
朝代：宋

人間正月十五日，西來祖意若爲陳。
樓臺上下火照火，車馬往來人看人。
偈二十首·其一九
作者：釋鼎需
朝代：宋

橫按吹毛，虛張意氣。
衝開鐵壁，枉費精神。
偈二十首·其一二
作者：釋鼎需
朝代：宋

世尊拈花，迦葉微笑。
師鐵得金，一場富貴。
馬祖升堂，百丈卷席。
爲衆竭力，禍出私門。
偈二十首·其一五
作者：釋鼎需
朝代：宋

虎頭带角人難措，石火電光須密布。
假饒烈士薦應難，懵底那能解回互。
偈二十首·其一八
作者：釋鼎需
朝代：宋

行羅漢慈，破結賊故。
行菩薩慈，安衆生故。
行如來慈，續慧命故。
偈二十首·其一六
作者：釋鼎需
朝代：宋

死中活，閒雲散盡長空闊。
活中死，螺江水流截不住。
兩岸蘆花相對開，漁翁撥棹還歸去。
去去何處，寒梅已綻嶺南枝，漫漫雪覆千峯寺。
偈二十首·其一四
作者：釋鼎需
朝代：宋

一不得孤負自己，二不得停囚長智。
三不得生心比擬，擬不擬，眨起眉毛千萬里。
偈二十首·其七
作者：釋鼎需
朝代：宋

昨夜三更轉向西，昏昏宇宙幾人迷。
澄潭影轉風初息，孤狖微聞嶺外啼。
偈二十首·其三
作者：釋鼎需
朝代：宋

子能承父業，賺殺幾多人。
家破人亡後，無門寄此身。
愁人莫向愁人說，說向愁人愁殺人。
偈二十首·其九
作者：釋鼎需
朝代：宋

獨枕孤峯忘歲月，梧桐葉落始知秋。
若知撲落非他物，始解縱橫得自由。
萬仞懸崖絲繫腰，百尺竿頭獨打翹。
大洋海裏驟驊騮，須彌頂上駕扁舟。
好箇通天作略，自然脫體風流。
今朝有酒今朝醉，明日愁來明日愁。
偈二十首·其二
作者：釋鼎需
朝代：宋

奔流度刃，未是作家。
疾燄過風，猶爲鈍漢。
偈二十首·其二〇
作者：釋鼎需
朝代：宋

西天悉達多太子，今日降神出母胎。
一步一蓮隨寶足，人間天上獨崔嵬。
偈二十首·其五
作者：釋鼎需
朝代：宋

堂堂兮巍巍，威威兮蕤蕤。
手携兔角杖，脚踏石烏龜。
來莫可抑，去莫可追。
而今到此，合掌趺跪。
偈二十首·其八
作者：釋鼎需
朝代：宋

在凡全凡，在聖全聖。
各各據本位，通達事理竟。
譬如鐘中無鼓響，鼓中無鐘聲。
鐘鼓不相參，句句無前後。
若能於此徹根源，一任金毛喚作狗。
忙忙途路未歸人，切忌面南看北斗。
偈二十首·其六
作者：釋鼎需
朝代：宋

我觀鷂子摶天飛，烏龜水底逐魚兒。
三箇婆婆六箇嬭，金剛背上爛如泥。
諸仁者，知不知。
伯牙雖會彈，善聽須子期。
偈二十首·其四
作者：釋鼎需
朝代：宋

欲得現前，莫存順逆。
屙屎送尿，多少省力。
偈四首·其一
作者：釋鼎需
朝代：宋

便請從東過西，不妨水雲自若。
如其稍涉遲回，直是一槌粉碎。
偈四首·其三
作者：釋鼎需
朝代：宋

心如皎月連天照，性似寒潭徹底清。
無價夜光人不識，夢中虛度幾千春。
偈四首·其二
作者：釋鼎需
朝代：宋

懶翁懶中懶，最懶懶說禪。
亦不重自己，亦不重先賢。
又誰管你地，又誰管你天。
物外翛然無個事，日上三竿猶更眠。
偈四首·其四
作者：釋鼎需
朝代：宋

十四十五，明明已露。
更問如何，西天此土。
自贊
作者：釋鼎需
朝代：宋

一不愛乖崖傲物，又不愛像樓打樓。
飽諳世事慵開口，暗展雙眉自點頭。
頌古十七首·其一
作者：釋鼎需
朝代：宋

鳥窠佛法無多子，只在襤襂一布毛。
一氣吹來何處去，至今天下有譊訛。
頌古十七首·其一〇
作者：釋鼎需
朝代：宋

騎虎頭，把虎尾，霹靂一聲驚萬里。
坐觀成敗老將軍，腦後一槌誰敢擬。
擬不擬，箇箇無裩長者子。
頌古十七首·其一一
作者：釋鼎需
朝代：宋

昨夜三更轉向西，昏昏宇宙幾人迷。
澄潭影轉風初息，猿狖微聞嶺外啼。
頌古十七首·其一七
作者：釋鼎需
朝代：宋

全鋒敵勝鐵牛機，電掣雷奔已是遲。
等閒活捉盧陂老，縱饒猛略若爲施。
君不見，寰中意氣，閫外威權，擬議衝前總滅門。
頌古十七首·其一三
作者：釋鼎需
朝代：宋

京師出大黄，不許謾商量。
貴買還賤賣，纔喫便承當。
頌古十七首·其一九
作者：釋鼎需
朝代：宋

幽谷白雲藏白雀，擬心棲處隔山迷。
直饒不住棲心處，猶落怡山第二機。
頌古十七首·其一二
作者：釋鼎需
朝代：宋

兩箇孩兒抱花鼓，左邊打了右邊舞。
一曲兩曲無人會，歷歷清風動千古。
頌古十七首·其一五
作者：釋鼎需
朝代：宋

雲門大作師子吼，剛把衷腸爲誰剖。
眼似流星尚懵然，狂夫逐臭爭知有。
君不見，巖頭有語兮，咬人屎橛非好狗。
頌古十七首·其一四
作者：釋鼎需
朝代：宋

一不問兮二不休，直須識取那鈎頭。
再三回首來相見，急水波心輥繡毬。
頌古十七首·其七
作者：釋鼎需
朝代：宋

堪笑當年陸大夫，獨誇身外更無餘。
不因指出花如夢，爭得雙眸翳盡除。
頌古十七首·其三
作者：釋鼎需
朝代：宋

父子相將草裏遊，人前拈弄幾包羞。
返雷一震驚天地，直得滄溟絕點流。
頌古十七首·其九
作者：釋鼎需
朝代：宋

金木水火土，始終顛倒數。
五六下四三，初爻傳白虎。
苦苦，卜得此卦一生貧，遠信不來病人死。
頌古十七首·其二
作者：釋鼎需
朝代：宋

打車即是打牛是，鼻孔遼天也被穿。
已向人前輸肺腑，可憐今古妄加鞭。
頌古十七首·其二〇
作者：釋鼎需
朝代：宋

三人證龜成鱉，剛把天機漏洩。
木人嶺上唱歌，石女眼中滴血。
頌古十七首·其二一
作者：釋鼎需
朝代：宋

路窮崖斷進無門，賴有山翁指出原。
九曲黄河清徹底，誰知別是一乾坤。
頌古十七首·其五
作者：釋鼎需
朝代：宋

王令威嚴誰敢擬，纖毫纔動鐵輪隨。
時人只見錐頭利，幾人能見利頭錐。
頌古十七首·其八
作者：釋鼎需
朝代：宋

鹽貴米賤，諸事成現。
擬欲商量，腦後拔箭。
頌古十七首·其六
作者：釋鼎需
朝代：宋

鏌铘在握當堂坐，擬欲衝前便喪軀。
縱使機鋒如電拂，到頭未免病棲蘆。
頌古十七首·其四
作者：釋鼎需
朝代：宋

大義開田創祖基，分明書契示傳持。
兒孫不肯遺先業，乞食年年役路歧。
頌古四首·其一
作者：釋鼎需
朝代：宋

入息未嘗居陰界，出息何曾涉萬緣。
一聲漁笛離南浦，依舊蘆花深處眠。
頌古四首·其三
作者：釋鼎需
朝代：宋

閉門入圃太周遮，一喚回頭便到家。
良遂知時人不委，海山空映夕陽斜。
頌古四首·其二
作者：釋鼎需
朝代：宋

池陽面壁許誰知，萬古孤峯對落暉。
纔見攢眉便回去，早知不是丈夫兒。
偈
作者：釋齊岳
朝代：宋

旋收黄葉燒青煙，竹榻和衣斗夜眠。
粥後放參三下鼓，孰能更話祖師禪。
永樂寺
作者：釋龍石
朝代：宋

江雲如鏡平，月當秋夜白。
欸乃一聲歌，舟中南北客。
题广信道中
作者：金丽卿
朝代：宋
体裁：七言绝句

家住钱塘山水图，梅边柳外识林苏。平生惯占清凉国，岂料人间有暑途。
双头兰和吴应奉韵
作者：金似孙
朝代：宋

手种盆兰香满庭，閒来趣味独幽深。
敢夸双萼钟奇气，只恨孤根出晚林。
长倩生男不得力，滕公有女谩萦心。
援琴欲和春风曲，却对骚魂费苦吟。
双头兰和吴应奉韵
作者：金似孙
朝代：宋

手种盆兰香满庭，閒来趣味独幽深。
敢夸双萼钟奇气，祇恨孤根出晚林。
长倩生男不得力，滕公有女谩萦心。
援琴欲和春风曲，却对骚魂费苦吟。
双头兰和吴应奉韵
作者：金似孙
朝代：宋

手种盆兰香满庭，閒来趣味独幽深。敢誇双萼钟奇气，祇恨孤根出晚林。长倩生男不得力，滕公有女谩萦心。援琴欲和春风曲，却对骚魂费苦吟。
雙頭蘭和吳應奉韻
作者：金似孫
朝代：宋

手種盆蘭香滿庭，閒來趣味獨幽深。
敢誇雙萼鍾奇氣，祇恨孤根出晚林。
長倩生男不得力，滕公有女謾縈心。
援琴欲和春風曲，却對騷魂費苦吟。
游金庭观
作者：金卞
朝代：宋

寻真穷养浩，崇妙路迢迢。
沿掩峰千叠，尘分水一条。
白云生石壁，飞阁插崖腰。
隐隐存仙迹，浑疑在碧霄。
游金庭观
作者：金卞
朝代：宋

寻真穷养浩，崇妙路迢迢。洞掩峰千叠，尘分水一条。白云生石壁，飞阁插崖腰。隐隐存仙迹，浑疑在碧霄。
游金庭观
作者：金卞
朝代：宋

寻真穷养浩，崇妙路迢迢。
洞掩峰千迭，尘分水一条。
白云生石壁，飞阁插崖腰。
隠隠存仙迹，浑疑在碧霄。
遊金庭觀
作者：金卞
朝代：宋

尋真窮養浩，崇妙路迢迢。
洞掩峰千疊，塵分水一條。
白雲生石壁，飛閣插崖腰。
隠隠存仙跡，渾疑在碧霄。
丹阳湖
作者：金君卿
朝代：宋

岛树压丛云，波光铺塞雪。迥浸寒无暑，平空晓犹月。吕父巳入周，范蠡未辞越。扁舟谁与同，浩歌几千阕。
丹阳湖
作者：金君卿
朝代：宋

岛树压丛云，波光铺寒雪。
迥浸寒无暑，平空晓犹月。
吕父已入周，范蠡未辞越。
扁舟谁与同，浩歌几千阕。
丹陽湖
作者：金君卿
朝代：宋

島樹壓叢雲，波光鋪寒雪。
迥浸寒無暑，平空曉猶月。
呂父已入周，范蠡未辭越。
扁舟誰與同，浩歌幾千闋。
义乌
作者：金君卿
朝代：宋
体裁：七言绝句

徒知感义海边州，未效精衷已白头。苑囿清阴无限好，栖身容借一枝不。
九日过长芦泊小港留题龙山古寺
作者：金君卿
朝代：宋

轻舟晚过长芦渡，西风吹帆落沙溆。空桑古市渔家烟，信步闲寻石城去。石城苦远日苦晚，崎岖半入龙山路。山回路转翘林处，披开白云见幽寺。家菊海榴矜晚芳，落华鸣泉足秋思。野叟耕冢出坏石，虚城埋狐井射鲋。老僧推门揖我入，古碣荒唐草中觑。仰天一笑六朝事，过雁书天作文字。
九日过长芦泊小港留题龙山古寺
作者：金君卿
朝代：宋

轻舟晚过长芦渡，西风吹帆落沙溆。
空桑古市渔家烟，信步闲寻石城去。
石城苦远日苦晚，崎岖半入龙山路。
山回路转翘林处，披开白云见幽寺。
家菊海榴矜晚芳，落华鸣泉足秋思。
野叟耕冢出坏石，虚城埋狐井射鲋。
老僧推门揖我入，古碣荒唐草中觑。
仰天一笑六朝事，过鴈书天作文字。
九日過長蘆泊小港留題龍山古寺
作者：金君卿
朝代：宋

輕舟晚過長蘆渡，西風吹帆落沙溆。
空桑古市漁家烟，信步閑尋石城去。
石城苦遠日苦晚，崎嶇半入龍山路。
山回路轉翹林處，披開白雲見幽寺。
家菊海榴矜晚芳，落華鳴泉足秋思。
野叟耕塚出壞石，虛城埋狐井射鮒。
老僧推門揖我入，古碣荒唐草中覷。
仰天一笑六朝事，過鴈書天作文字。
书简寂观
作者：金君卿
朝代：宋

欹危烟霭间，覆压山岳半。
境穷天地寒，气古金碧烂。
泉源长清霁，云木杳凌乱。
寻高下来远，白日己西窜。
书简寂观
作者：金君卿
朝代：宋

欹危烟霭间，覆压山岳半。境穷天地寒，气古金碧烂。泉源长清霁，云木杳淩乱。寻高下来远，白日已西窜。
五色雀
作者：金君卿
朝代：宋
体裁：七言绝句

晨氛澄霁海风调，綵绚珍禽入绛霄。闻说舜庭方作乐，可容飞舞听箫韶。
五色雀
作者：金君卿
朝代：宋

晨氛澄霽海風調，綵絢珍禽入絳霄。
聞說舜庭方作樂，可容飛舞聽簫韶。
代人送广州刘待制
作者：金君卿
朝代：宋

元精生俊臣，其器疏以博。浑玉谢雕镌，古乐镇浮薄。文章发粹蕴，云汉相纷搏。轩昂仕路间，独立群鸡鹤。朝端耸风采，众听嘉蹇谔。缘饰吏事馀，中有名教乐。按狱祛烦苛，馈粮得丰约。邛蜀号险艰，静制犹扃钥。归来奏成绩，高议淩霄鹗。往釐东南计，讵足烦精略。中道发诏书，飞荣上天阁。抗旌出五岭，广府开巨幕。提封犬牙制，被海珠贝错。况当蛮獠冲，尚苦蜂虿蠚。日望公之来，坐见起民瘼。先声百粤外，猾寇千里却。行当静海隅，天步清且廓。栖栖外台吏，正困缰鍊缚。忻闻大旆过，一见如刮膜。下坐听语言，渴引醇酎酌。退嗟蝇虫痴，敢议骥尾托。愿公南辕还，四海霖雨作。嘻嘘和气行，瞬息群动跃。及此分寸苗，庶几秋有穫。
代人送广州刘待制
作者：金君卿
朝代：宋

元精生俊臣，其器疏以博。
浑玉谢雕镌，古乐镇浮薄。
文章发粹藴，云汉相纷搏。
轩昂仕路间，独立羣鸡鹤。
朝端耸风采，众听嘉蹇谔。
缘饰吏事余，中有名教乐。
按狱袪烦苛，馈粮得丰约。
邛蜀号险艰，静制犹扃钥。
归来奏成绩，高议凌霄鹗。
往釐东南计，讵足烦精畧。
中道发诏书，飞荣上天阁。
抗旌出五岭，广府开巨幕。
提封犬牙制，被海珠贝错。
况当蛮獠衝，尚苦蜂虿蠚。
日望公之来，坐见起民瘼。
先声百粤外，猾寇千里却。
行当静海隅，天步清且廓。
栖栖外台吏，正困缰鏁缚。
忻闻大旆过，一见如刮膜。
下坐听语言，渴引醇酎酌。
退嗟蝇虫痴，敢议骥尾託。
愿公南辕还，四海霖雨作。
嘻嘘和气行，瞬息羣动跃。
及此分寸苗，庶几秋有穫。
代人送廣州劉待制
作者：金君卿
朝代：宋

元精生俊臣，其器疏以博。
渾玉謝雕鎸，古樂鎮浮薄。
文章發粹藴，雲漢相紛搏。
軒昂仕路間，獨立羣雞鶴。
朝端聳風采，衆聽嘉蹇諤。
緣飾吏事餘，中有名教樂。
按獄袪煩苛，餽糧得豐約。
邛蜀號險艱，靜制猶扃鑰。
歸來奏成績，高議凌霄鶚。
往釐東南計，詎足煩精畧。
中道發詔書，飛榮上天閣。
抗旌出五嶺，廣府開巨幕。
提封犬牙制，被海珠貝錯。
況當蠻獠衝，尚苦蜂蠆蠚。
日望公之來，坐見起民瘼。
先聲百粵外，猾寇千里却。
行當靜海隅，天步清且廓。
栖栖外臺吏，正困韁鏁縛。
忻聞大旆過，一見如刮膜。
下坐聽語言，渴引醇酎酌。
退嗟蠅蟲癡，敢議驥尾託。
願公南轅還，四海霖雨作。
嘻噓和氣行，瞬息羣動躍。
及此分寸苗，庶幾秋有穫。
偶书茭湖院
作者：金君卿
朝代：宋
体裁：七言绝句

波漾晴光入户庭，隔湖烟扫髻螺青。老僧犹厌当官道，面壁焚香昼诵经。
偶書茭湖院
作者：金君卿
朝代：宋

波漾晴光入戶庭，隔湖煙掃髻螺青。
老僧猶厭當官道，面壁焚香晝誦經。
僧灵辩南归
作者：金君卿
朝代：宋

僧如灵辩者，翘枝秀丛林。
浩荡游九州，穷奇发清吟。
巨轴谒明光，朝奏暮拜恩。
䓞袍拂天香，珍重如腰银。
逸足不可羁，归云渺无根。
清明汴口开，一叶东南奔。
故山盘冰溪，百尺数纤鳞。
洗耳外名教，洒然鸥鹭羣。
应笑未归客，青衫京洛尘。
僧灵辩南归
作者：金君卿
朝代：宋

僧如灵辩者，翘枝秀丛林。浩荡游九州，穷奇发清吟。巨轴谒明光，朝奏暮拜恩。䓞袍拂天香，珍重如腰银。逸足不可羁，归云渺无根。清明汴口开，一叶东南奔。故山盘冰溪，百尺数纤鳞。洗耳外名教，洒然鸥鹭群。应笑未归客，青衫京洛尘。
僧靈辯南歸
作者：金君卿
朝代：宋

僧如靈辯者，翹枝秀叢林。
浩蕩遊九州，窮奇發清吟。
巨軸謁明光，朝奏暮拜恩。
䓞袍拂天香，珍重如腰銀。
逸足不可羈，歸雲渺無根。
清明汴口開，一葉東南奔。
故山盤冰溪，百尺數纖鱗。
洗耳外名教，灑然鷗鷺羣。
應笑未歸客，青衫京洛塵。
冬至日代书呈诸兄
作者：金君卿
朝代：宋

人人懽聚庆新阳，我独飞心恋北堂。
薄宦飘流成底事，数年牢落在他乡。
徒将远意凭归鴈，不及诸兄捧寿觞。
何幸前春改官去，綵衣相逐戏亲傍。
冬至日代书呈诸兄
作者：金君卿
朝代：宋

人人欢聚庆新阳，我独飞心恋北堂。薄宦飘流成底事，数年牢落在他乡。徒将远意凭归雁，不及诸兄捧寿觞。何幸前春改官去，綵衣相逐戏亲傍。
冬至日代書呈諸兄
作者：金君卿
朝代：宋

人人懽聚慶新陽，我獨飛心戀北堂。
薄宦飄流成底事，數年牢落在他鄉。
徒將遠意憑歸鴈，不及諸兄捧壽觴。
何幸前春改官去，綵衣相逐戲親傍。
区着作湘潭旧隠有二亭焉求诗以归
作者：金君卿
朝代：宋

危亭揭池心，池水表且滑。
九秋烟露浓，四面芙蓉发。
此时浩歌去，万事不挂舌。
把酒酣清风，投竿钓明月。
区著作湘潭旧隐有二亭焉求诗以归水心亭
作者：金君卿
朝代：宋

危亭揭池心，池水清且滑。九秋烟露浓，四面芙蓉发。此时浩歌去，万事不挂舌。把酒酣清风，投竿钓明月。
區著作湘潭舊隠有二亭焉求詩以歸
作者：金君卿
朝代：宋

危亭揭池心，池水表且滑。
九秋煙露濃，四面芙蓉發。
此時浩歌去，萬事不掛舌。
把酒酣清風，投竿釣明月。
南埜书怀
作者：金君卿
朝代：宋

险途吁可憎，浅俗寖浇竞。
进物莫若利，趋时不如佞。
吾道何由亨，谗人方丑正。
予生与时戾，所赋得刚劲。
力古耻浮文，论经斥非圣。
强勉悦时事，难乎易天性。
木舌不卷柔，枯株微荫映。
沿洄避风波，进退触机穽。
八载脱流铨，恩与万家令。
移官瘴岭下，亲闱阻温凊。
南荒地多暑，岚氛午犹暝。
因思古令尹，舒惨繫民命。
士元都下治，汲黯辞以病。
几欲慕伊人，去就得非轻。
虽然万夫长，亦足观以政。
升进由渐阶，困穷亦前定。
所以勤吏术，驱民一其行。
澄清疏浚源，披攘塞邪径。
吏手不得纵，奸豪无敢横。
训染所难入，未免加笞榜。
宿黠殊欲悛，良民适相庆。
仅慰百里心，莫耸四海听。
世人重苟且，耳目非卓夐。
庸儿难共议，宁与智者争。
咄哉蝇虫痴，不喜圭玉莹。
尔舌徒扬箕，吾心本如镜。
质诸古圣贤，周孔与杨孟。
当时穷达间，犹不免讥评。
况于吾徒者，得谤适为幸。
丈夫抱事业，力行以待聘。
神龙潜于渊，不耻羣蛙黾。
骐骥絷于野，无嫌困泥泞。
一旦亨天衢，挺身立朝廷。
礼义张国维，威福尊君柄。
接武皋夔际，致主勋华盛。
名将日月垂，功与天地并。
彼已乌足论，攎怀成笑咏。
南埜書懷
作者：金君卿
朝代：宋

險途吁可憎，淺俗寖澆競。
進物莫若利，趨時不如佞。
吾道何由亨，讒人方醜正。
予生與時戾，所賦得剛勁。
力古恥浮文，論經斥非聖。
强勉悅時事，難乎易天性。
木舌不卷柔，枯株微蔭映。
沿洄避風波，進退觸機穽。
八載脫流銓，恩與萬家令。
移官瘴嶺下，親闈阻溫凊。
南荒地多暑，嵐氛午猶暝。
因思古令尹，舒慘繫民命。
士元都下治，汲黯辭以病。
幾欲慕伊人，去就得非輕。
雖然萬夫長，亦足觀以政。
升進由漸階，困窮亦前定。
所以勤吏術，敺民一其行。
澄清疏浚源，披攘塞邪徑。
吏手不得縱，奸豪無敢橫。
訓染所難入，未免加笞榜。
宿黠殊欲悛，良民適相慶。
僅慰百里心，莫聳四海聽。
世人重苟且，耳目非卓夐。
庸兒難共議，寧與智者爭。
咄哉蠅蟲癡，不喜圭玉瑩。
爾舌徒揚箕，吾心本如鏡。
質諸古聖賢，周孔與楊孟。
當時窮達間，猶不免譏評。
況於吾徒者，得謗適爲幸。
丈夫抱事業，力行以待聘。
神龍潛于淵，不恥羣蛙黽。
騏驥縶于野，無嫌困泥濘。
一旦亨天衢，挺身立朝廷。
禮義張國維，威福尊君柄。
接武臯夔際，致主勛華盛。
名將日月垂，功與天地並。
彼已烏足論，攎懷成笑詠。
南塘
作者：金君卿
朝代：宋
体裁：七言绝句

二月江南烟雨多，南塘一夜涨春波。堤边游女最归晚，争引渔舟作棹歌。
南塘
作者：金君卿
朝代：宋

二月江南煙雨多，南塘一夜漲春波。
堤邊遊女最歸晚，爭引漁舟作棹歌。
南塘閑泛二首·其一
作者：金君卿
朝代：宋

雨收平淀飲殘虹，蘋末無風碧印空。
寒凈渾疑踏冰去，清光直欲貯胸中。
客檣隠隠逐飛鳥，釣舸悠悠任轉蓬。
日暮韓隄猶極望，却將耕稼問漁翁。
南塘閑泛二首·其二
作者：金君卿
朝代：宋

水鄉真箇似三吳，碧淀涵秋水鑑湖。
十里香風起蓮萼，半空飛雪下鷗雛。
隄森古木嚴征仗，塞繚方田展角圖。
閑艤洛陽橋畔飲，風濤還到此中無。
南塘闲泛二首
作者：金君卿
朝代：宋

雨收平淀饮残虹，蘋末无风碧印空。寒净浑疑踏冰去，清光直欲贮胸中。客樯隐隐逐飞鸟，钓舸悠悠任转蓬。日暮韩堤犹极望，却将耕稼问渔翁。水乡真个似三吴，碧淀涵秋水鉴湖。十里香风起莲萼，半空飞雪下鸥雏。堤森古木严征仗，塞缭方田展角图。闲舣洛阳桥畔饮，风涛还到此中无。
南塘闲泛二首·其一
作者：金君卿
朝代：宋

雨收平淀饮残虹，苹末无风碧印空。
寒凈浑疑踏冰去，清光直欲贮胸中。
客樯隠隠逐飞鸟，钓舸悠悠任转蓬。
日暮韩堤犹极望，却将耕稼问渔翁。
南塘闲泛二首·其一
作者：金君卿
朝代：宋

雨收平淀饮残虹，蘋末无风碧印空。寒净浑疑踏冰去，清光直欲贮胸中。客樯隐隐逐飞鸟，钓舸悠悠任转蓬。日暮韩堤犹极望，却将耕稼问渔翁。
南塘闲泛二首·其二
作者：金君卿
朝代：宋

水乡真个似三吴，碧淀涵秋水鉴湖。十里香风起莲萼，半空飞雪下鸥雏。堤森古木严征仗，塞缭方田展角图。闲舣洛阳桥畔饮，风涛还到此中无。
南塘闲泛二首·其二
作者：金君卿
朝代：宋

水乡真箇似三吴，碧淀涵秋水鑑湖。
十里香风起莲萼，半空飞雪下鸥雏。
堤森古木严征仗，塞缭方田展角图。
闲舣洛阳桥畔饮，风涛还到此中无。
南康县清暑台
作者：金君卿
朝代：宋

子康疎畬人皆笑，即墨孤危众所攻。
遇主卒封齐万户，会时犹位汉三公。
二贤养正堪忻慕，百里徒劳且晦蒙。
闲上高台散幽鬰，独开襟袖挹清风。
南康县清暑台
作者：金君卿
朝代：宋

子康疏略人皆笑，即墨孤危众所攻。遇主卒封齐万户，会时犹位汉三公。二贤养正堪忻慕，百里徒劳且晦蒙。闲上高台散幽郁，独开襟袖挹清风。
南康縣清暑臺
作者：金君卿
朝代：宋

子康疎畬人皆笑，即墨孤危衆所攻。
遇主卒封齊萬戶，會時猶位漢三公。
二賢養正堪忻慕，百里徒勞且晦蒙。
閑上高臺散幽鬰，獨開襟袖挹清風。
南野书怀
作者：金君卿
朝代：宋

险途吁可憎，浅俗寖浇竞。进物莫若利，趋时不如佞。吾道何由亨，谗人方丑正。予生与时戾，所赋得刚劲。力古耻浮文，论经斥非圣。强勉悦时事，难乎易天性。木舌不卷柔，枯株微荫映。沿洄避风波，进退触机阱。八载脱流铨，恩与万家令。移官瘴岭下，亲闱阻温清。南荒地多暑，岚氛午犹暝。因思古令尹，舒惨系民命。士元都下治，汲黯辞以病。几欲慕伊人，去就得非轻。虽然万夫长，亦足观以政。升进由渐阶，困穷亦前定。所以勤吏术，欧民一其行。澄清疏浚源，披攘塞邪径。吏手不得纵，奸豪无敢横。训染所难入，未免加笞榜。宿黠殊欲悛，良民适相庆。仅慰百里心，莫耸四海听。世人重苟且，耳目非卓夐。庸儿难共议，宁与智者争。咄哉蝇虫痴，不喜圭玉瑩。尔舌徒扬箕，吾心本如镜。质诸古圣贤，周孔与扬孟。当时穷达间，犹不免讥评。况于吾徒者，得谤适为幸。丈夫抱事业，力行以待聘。神龙潜于渊，不耻群蛙黾。骐骥絷于野，无嫌困泥泞。一旦亨天衢，挺身立朝廷。礼义张国维，威福尊君柄。接武皋夔际，致主勋华盛。名将日月垂，功与天地并。彼已乌足论，摅怀成笑咏。
南野书怀
作者：金君卿
朝代：宋
体裁：古风

险途吁可憎，浅俗寖浇竞。进物莫若利，趋时不如佞。吾道何由亨，谗人方丑正。予生与时戾，所赋得刚劲。力古耻浮文，论经斥非圣。强勉悦时事，难乎易天性。木舌不卷柔，枯株微荫映。沿洄避风波，进退触机阱。八载脱流铨，恩与万家令。移官瘴岭下，亲闱阻温清。南荒地多暑，岚氛午犹暝。因思古令尹，舒惨系民命。士元都下治，汲黯辞以病。几欲慕伊人，去就得非轻。虽然万夫长，亦足观以政。升进由渐阶，困穷亦前定。所以勤吏术，欧民一其行。澄清疏浚源，披攘塞邪径。吏手不得纵，奸豪无敢横。训染所难入，未免加笞榜。宿黠殊欲悛，良民适相庆。仅慰百里心，莫耸四海听。世人重苟且，耳目非卓夐。庸儿难共议，宁与智者争。咄哉蝇虫痴，不喜圭玉莹。尔舌徒扬箕，吾心本如镜。质诸古圣贤，周孔与扬孟。当时穷达间，犹不免讥评。况于吾徒者，得谤适为幸。丈夫抱事业，力行以待聘。神龙潜于渊，不耻群蛙黾。骐骥絷于野，无嫌困泥泞。一旦亨天衢，挺身立朝廷。礼义张国维，威福尊君柄。接武皋夔际，致主勋华盛。名将日月垂，功与天地并。彼已乌足论，摅怀成笑咏。
双桧分题
作者：金君卿
朝代：宋

名蓝压城闉，巀岌耸双桧。得地不孤立，陵风自相对。根盘乖龙狞，叶剪苍璧碎。交柯纽顽铜，叠影森翠盖。劲无丝萝托，直与松柏配。争高丈夫气，耻学儿女态。雪霜正柔落，草木任颠沛。同心岁寒间，正色烟霞外。斧斤未剪拂，志节已高迈。出群才可惊，有作器必大。考室须栋隆，济川俟舟载。
双桧分题
作者：金君卿
朝代：宋

名蓝压城闉，巀岌耸双桧。
得地不孤立，陵风自相对。
根盘乖龙狞，叶剪苍璧碎。
交柯纽顽铜，迭影森翠盖。
劲无丝萝託，直与松柏配。
争高丈夫气，耻学儿女态。
雪霜正柔落，草木任颠沛。
同心岁寒间，正色烟霞外。
斧斤未翦拂，志节已高迈。
出羣才可惊，有作器必大。
考室须栋隆，济川俟舟载。
双溪
作者：金君卿
朝代：宋

双派飞来一镜寒，合流南注息惊湍。
雨余山脚云收尽，两幅青绡绕翠峦。
双溪
作者：金君卿
朝代：宋

双派飞来一镜寒，合流南注息惊湍。雨馀山脚云收尽，两幅青绡绕翠峦。
同陈郎中游南塘
作者：金君卿
朝代：宋

水光烟色满南塘，十里横连古战堭。
千顷芋畦楸罫局，万章云木羽林鎗。
渔歌闹处菱花紫，田妇归时秫穗黄。
贤守公余行乐去，许陪旌骑问耕桑。
同陈郎中游南塘
作者：金君卿
朝代：宋

水光烟色满南塘，十里横连古战堭。千顷芋畦楸罫局，万章云木羽林鎗。渔歌闹处菱花紫，田妇归时秫穗黄。贤守公馀行乐去，许陪旌骑问耕桑。
同陳郎中遊南塘
作者：金君卿
朝代：宋

水光烟色滿南塘，十里橫連古戰堭。
千頃芋畦楸罫局，萬章雲木羽林鎗。
漁歌鬧處菱花紫，田婦歸時秫穗黄。
賢守公餘行樂去，許陪旌騎問耕桑。
周涛权宰大冶以湖光亭诗见寄因和之
作者：金君卿
朝代：宋

面揖清光万顷陂，满檐秋色曙阴微。
回环远岫烟中辨，片段闲云镜裏飞。
富冶地饶民讼简，洞庭风便客舟稀。
知君已厌江山思，亭下行吟日望归。
周涛权宰大冶，以湖光亭诗见寄，因和之
作者：金君卿
朝代：宋

面揖清光万顷陂，满檐秋色曙阴微。回环远岫烟中辨，片段闲云镜里飞。富冶地饶民讼简，洞庭风便客舟稀。知君已厌江山思，亭下行吟日望归。
周濤權宰大冶以湖光亭詩見寄因和之
作者：金君卿
朝代：宋

面揖清光萬頃陂，滿簷秋色曙陰微。
回環遠岫煙中辨，片段閑雲鏡裏飛。
富冶地饒民訟簡，洞庭風便客舟稀。
知君已厭江山思，亭下行吟日望歸。
和人悯道傍冻馁者
作者：金君卿
朝代：宋

天意正成物，民心犹怨寒。风霜草木死，田野稻粱乾。何谓耕桑者，而无衣褐完。因思饵胡费，把笔谩悲酸。
和人悯道傍冻馁者
作者：金君卿
朝代：宋

天意正成物，民心犹怨寒。
风霜草木死，田野稻粱干。
何谓耕桑者，而无衣褐完。
因思饵胡费，把笔谩悲酸。
和人憫道傍凍餒者
作者：金君卿
朝代：宋

天意正成物，民心猶怨寒。
風霜草木死，田野稻粱乾。
何謂耕桑者，而無衣褐完。
因思餌胡費，把筆謾悲酸。
和介甫寄安丰张公仪之什
作者：金君卿
朝代：宋

前贤立事岂徒然，惠政须教振古传。
芍水灌余三万顷，楚人祠已二千年。
近闻令尹开新闸，不避风波上小船。
堤筑已完舆颂洽，去时民吏重留连。
和介甫寄安丰张公仪之什
作者：金君卿
朝代：宋

前贤立事岂徒然，惠政须教振古传。芍水灌馀三万顷，楚人祠已二千年。近闻令尹开新闸，不避风波上小船。堤筑已完舆颂洽，去时民吏重留连。
和介甫寄安豐張公儀之什
作者：金君卿
朝代：宋

前賢立事豈徒然，惠政須教振古傳。
芍水灌餘三萬頃，楚人祠已二千年。
近聞令尹開新牐，不避風波上小船。
堤築已完輿頌洽，去時民吏重留連。
和周涛见寄
作者：金君卿
朝代：宋

薄宦留连未得归，思亲怀旧两依依。岭头梅信凭谁去，枕上鸿声到此稀。君喜及瓜催北向，我嗟垂翅倦南飞。何时共作东都客，不厌京尘化旅衣。
和周涛见寄
作者：金君卿
朝代：宋

薄宦留连未得归，思亲怀旧两依依。
岭头梅信凭谁去，枕上鸿声到此稀。
君喜及瓜催北响，我嗟垂翅倦南飞。
何时共作东都客，不厌京尘化旅衣。
和周濤見寄
作者：金君卿
朝代：宋

薄宦留連未得歸，思親懷舊兩依依。
嶺頭梅信憑誰去，枕上鴻聲到此稀。
君喜及瓜催北響，我嗟垂翅倦南飛。
何時共作東都客，不厭京塵化旅衣。
和康甫兄見寄
作者：金君卿
朝代：宋

夢想南亭倚翠岑，手栽松竹已成陰。
白雲不是無留意，出得山來四海心。
和康甫兄见寄
作者：金君卿
朝代：宋
体裁：七言绝句

梦想南亭倚翠岑，手栽松竹已成阴。白云不是无留意，出得山来四海心。
和张公达端见寄
作者：金君卿
朝代：宋
体裁：七言绝句

殷勤寄语张夫子，休爱三山胜处游。闻说诏书催入觐，便须飞步上鳌头。
和張公達端見寄
作者：金君卿
朝代：宋

殷勤寄語張夫子，休愛三山勝處遊。
聞說詔書催入覲，便須飛步上鼇頭。
和御制观龙图阁三圣御书
作者：金君卿
朝代：宋

累圣传真蹟，天苞炳瑞文。
珍藏留紫禁，宝构拂丛云。
焜耀三辰烂，周旋八体分。
宸心追睿辙，尤念保邦勤。
和御制观龙图阁三圣御书
作者：金君卿
朝代：宋

累圣传真迹，天苞炳瑞文。珍藏留紫禁，宝构拂丛云。焜耀三辰烂，周旋八体分。宸心追睿辙，尤念保邦勤。
和御製觀龍圖閣三聖御書
作者：金君卿
朝代：宋

累聖傳真蹟，天苞炳瑞文。
珍藏留紫禁，寶構拂叢雲。
焜燿三辰爛，周旋八體分。
宸心追睿轍，尤念保邦勤。
和曾子固聞言事謫官者
作者：金君卿
朝代：宋

四海瘡痍劇蝟毛，愛君三諫未能逃。
所期力濟生民福，不爲名存信史褒。
想見斯人心獨喜，願爲君黨義尤高。
忠言已入身甘竄，始見吾徒氣思豪。
和曾子固闻言事谪官者
作者：金君卿
朝代：宋
体裁：七言律诗

四海疮痍剧猬毛，爱君三谏未能逃。所期力济生民福，不为名存信史褒。想见斯人心独喜，愿为君党义尤高。忠言已入身甘窜，始见吾徒气思豪。
和李公素舍人真州通济亭诗
作者：金君卿
朝代：宋
体裁：古风

虹堤崛起开危轩，四彻空旷围山川。刺天万里烟树外，破浪一去风中船。青黄乱眼裂春锦，鸣声聒耳惊秋蝉。亭前深处不百尺，神物窟此犹安然。
和李公素舍人真州通濟亭詩
作者：金君卿
朝代：宋

虹堤崛起開危軒，四徹空曠圍山川。
刺天萬里煙樹外，破浪一去風中船。
青黄亂眼裂春錦，鳴聲聒耳驚秋蟬。
亭前深處不百尺，神物窟此猶安然。
和永叔穎川西湖
作者：金君卿
朝代：宋

名遊無似郡城西，況是棠陰訟簡時。
信步桑間春去後，榜舟湖面夜歸遲。
烟波際目無窮樂，沙鳥留人逐處隨。
應爲獨醒須强醉，浩歌風月倒千巵。
和永叔芍药
作者：金君卿
朝代：宋

不逐羣花散漫开，风前一笑尚淹回。
使人便有留春意，对尔强须衔酒杯。
时与乐并真胜会，笔缘情赋尽高才。
如何只得新诗看，也似南园纵赏来。
和永叔芍药
作者：金君卿
朝代：宋

不逐群花散漫开，风前一笑尚淹回。使人便有留春意，对尔强须衔酒杯。时与乐并真胜会，笔缘情赋尽高才。如何只得新诗看，也似南园纵赏来。
和永叔芍藥
作者：金君卿
朝代：宋

不逐羣花散漫開，風前一笑尚淹回。
使人便有留春意，對爾强須銜酒杯。
時與樂并真勝會，筆緣情賦盡高才。
如何只得新詩看，也似南園縱賞來。
和永叔颍川西湖
作者：金君卿
朝代：宋

名游无似郡城西，况是棠阴讼简时。信步桑间春去后，榜舟湖面夜归迟。烟波际目无穷乐，沙鸟留人逐处随。应为独醒须强醉，浩歌风月倒千卮。
和永叔颖川西湖
作者：金君卿
朝代：宋

名游无似郡城西，况是棠阴讼简时。
信步桑间春去后，榜舟湖面夜归迟。
烟波际目无穷乐，沙鸟留人逐处随。
应为独醒须强醉，浩歌风月倒千巵。
和陈屯田秋雨
作者：金君卿
朝代：宋

雨势正漫漫，空阶滴未残。
重阴连地暗，爽气逼人寒。
柱础因云润，池鱼得水懽。
晓畦蔬甲绽，夜枕瓦声干。
乱片飞林箨，衰红泣砌兰。
前溪有归客，清思发毫端。
和陈屯田秋雨
作者：金君卿
朝代：宋

雨势正漫漫，空阶滴未残。重阴连地暗，爽气逼人寒。柱础因云润，池鱼得水欢。晓畦蔬甲绽，夜枕瓦声乾。乱片飞林箨，衰红泣砌兰。前溪有归客，清思发毫端。
和陳屯田秋雨
作者：金君卿
朝代：宋

雨勢正漫漫，空階滴未殘。
重陰連地暗，爽氣逼人寒。
柱礎因雲潤，池魚得水懽。
曉畦蔬甲綻，夜枕瓦聲乾。
亂片飛林籜，衰紅泣砌蘭。
前溪有歸客，清思發毫端。
哭刘卿材
作者：金君卿
朝代：宋

人皆哭仲途，我独悲卿材。仲途于卿材，犹赐也与回。回行不可泯，孔弦有馀哀。卿材不偶圣，人孰知贤哉。龙马驾鼓车，不如一驽骀。燕金正挂赏，痛惜骨已埋。操舟过君家，登山甫徘徊。墓树忽成拱，犯雪色不摧。携觞奠其下，洒涕沾苍苔。
哭刘卿材
作者：金君卿
朝代：宋

人皆哭仲途，我独悲卿材。
仲途于卿材，犹赐也与回。
回行不可泯，孔絃有余哀。
卿材不偶圣，人孰知贤哉。
龙马驾鼓车，不如一驽骀。
燕金正挂赏，痛惜骨已埋。
操舟过君家，登山甫徘徊。
墓树忽成拱，犯雪色不摧。
携觞奠其下，泪涕霑苍苔。
哭劉卿材
作者：金君卿
朝代：宋

人皆哭仲途，我獨悲卿材。
仲途於卿材，猶賜也與回。
回行不可泯，孔絃有餘哀。
卿材不偶聖，人孰知賢哉。
龍馬駕鼓車，不如一駑駘。
燕金正掛賞，痛惜骨已埋。
操舟過君家，登山甫徘徊。
墓樹忽成拱，犯雪色不摧。
携觴奠其下，淚涕霑蒼苔。
夜泊竹筱港寄鄱阳朱安石
作者：金君卿
朝代：宋

江阴沧漭云四垂，风蘋雨杜饶秋悲。孤樯转汀落处晚，渔歌傲笑鸥群疑。肥鱼新酒且可挹，万绪一破忘者谁。惊波到枕不成梦，鸿声半夜东南飞。
夜泊竹篠港寄鄱阳朱安石
作者：金君卿
朝代：宋

江阴沧漭云四垂，风苹雨杜饶秋悲。
孤樯转汀落处晚，渔歌傲笑鸥羣疑。
肥鱼新酒且可挹，万绪一破忘者谁。
惊波到枕不成梦，鸿声半夜东南飞。
夜泊竹篠港寄鄱陽朱安石
作者：金君卿
朝代：宋

江陰滄漭雲四垂，風蘋雨杜饒秋悲。
孤檣轉汀落處晚，漁歌傲笑鷗羣疑。
肥魚新酒且可挹，萬緒一破忘者誰。
驚波到枕不成夢，鴻聲半夜東南飛。
夢賦詩尋得唐韻冊檢看見恩字韻
作者：金君卿
朝代：宋

太平無事日，藩服盡賓門。
九奏張新樂，千官奉至尊。
光華逢舜旦，賡載誦堯言。
在沼祥麟萃，來庭彩鳳翻。
需雲和氣應，寶獸異香噴。
下列容霑醉，何從報主恩。
大云仓阻风
作者：金君卿
朝代：宋
体裁：七言绝句

走越游梁万里回，却临江渡已残梅。归帆未落青溪尾，云压寒风水面来。
大雲倉阻風
作者：金君卿
朝代：宋

走越遊梁萬里回，却臨江渡已殘梅。
歸帆未落青溪尾，雲壓寒風水面來。
宿德兴周秀才书阁
作者：金君卿
朝代：宋
体裁：五言绝句

十室所可重，喜君吾道同。因过一携手，醉卧六经中。
宿德興周秀才書閣
作者：金君卿
朝代：宋

十室所可重，喜君吾道同。
因過一携手，醉卧六經中。
寄別朱公美
作者：金君卿
朝代：宋

三載鄉坊義最親，驅車還是走京塵。
雖無士會兼人智，猶有臨歧贈策人。
寄別致政王允
作者：金君卿
朝代：宋

羨君高尚褫朝紳，始是人間自在身。
深塢結廬窮水石，半山開徑入松筠。
肩輿訪寺常携鶴，釃酒邀朋祇墊巾。
我欲效尤歸未得，又驅疲馬踏京塵。
寄别朱公美
作者：金君卿
朝代：宋

三载乡坊义最亲，驱车还是走京尘。虽无士会兼人智，犹有临岐赠策人。
寄别朱公美
作者：金君卿
朝代：宋

三载乡坊义最亲，驱车还是走京尘。
虽无士会兼人智，犹有临歧赠策人。
寄别致政王允
作者：金君卿
朝代：宋
体裁：七言律诗

羡君高尚褫朝绅，始是人间自在身。深坞结庐穷水石，半山开径入松筠。肩舆访寺常携鹤，酾酒邀朋祇垫巾。我欲效尤归未得，又驱疲马踏京尘。
寄所知
作者：金君卿
朝代：宋

正色当官取悔尤，清时无告独包羞。狱中剑气犹盘郁，火里琴材未见收。自古圣贤由直道，遭时诬毁亦幽囚。愿持仁义为篙楫，敏手中流救覆舟。
寄所知
作者：金君卿
朝代：宋

正色当官取悔尤，清时无告独包羞。
狱中剑气犹盘鬰，火裏琴材未见收。
自古圣贤由直道，遭时诬毁亦幽囚。
愿持仁义为篙檝，敏手中流救覆舟。
寄所知
作者：金君卿
朝代：宋

正色當官取悔尤，清時無告獨包羞。
獄中劍氣猶盤鬰，火裏琴材未見收。
自古聖賢由直道，遭時誣毀亦幽囚。
願持仁義爲篙檝，敏手中流救覆舟。
寄題三靈山程先生瑞墨閣
作者：金君卿
朝代：宋

翼舒層構倚雲霞，日下無雙處士家。
千疊靈山橫琬琰，八分宸筆動龍蛇。
趨庭素業皆黄卷，揭版新詩半碧紗。
我倦迷津欲歸老，頼君曾爲指仙槎。
寄題六安縣徐介夫園亭
作者：金君卿
朝代：宋

峨峨武步對精廬，潄玉寒泉灌石渠。
醅脚滿篘先臘釀，茗叢棲塢及春鋤。
清風儔侶簷前竹，黄卷生涯架上書。
養志待時應自信，臨邛人莫誚相如。
寄題廣信鄭倅潛道齋
作者：金君卿
朝代：宋

養志浮名外，潛神聖壺中。
誠心如自得，樂事固無窮。
齋靜橫賓榻，詩成促遞筩。
英瓊何以報，惟有四般同。
寄題張秀才此君亭
作者：金君卿
朝代：宋

一徑入叢深，四軒森翠玉。
紅塵不到處，清秋長在目。
主人厭薄官，欲躡高士躅。
日日念此君，招我湘江曲。
寄題張秀才此君亭
作者：金君卿
朝代：宋

羣山四向盤青雲，山足一徑縈雲根。
拂雲截徑敞軒檻，檻外百卉鋪重茵。
矜春哆哆弄顔色，散漫紅紫何紛紛。
主人養高不累俗，欲以清節遺子孫。
剪花芟草植修竹，半卷畫籜含霜筠。
漸迎風露竟百畝，碧油黕地無纖塵。
對之氣思自瀟灑，行吟足以窮朝曛。
吾居接境未始到，手馳大筆胡能云。
勸子無渝歲寒操，惟日虛心比此君。
寄題浮梁縣豐樂亭
作者：金君卿
朝代：宋

百流南瀉昌江潯，涵光吐潤生良金。
從前良令固無幾，矧復惠政留于今。
四十年來耆舊語，李謝劉楊遺愛深。
高君氣象又宏遠，能以和易調羣心。
政平訟簡日多暇，遠囂淩俗開胸襟。
旋治東園敞軒闥，四睇環聳千高岑。
已占溪山足清思，更添桃李成濃陰。
斯亭不獨與民樂，樂得賢者同登臨。
嗟予萬思走燕趙，弱羽歸飛思故林。
空吟絕致未能往，徙倚南風聊寄音。
寄題畢郎中宅御書閣
作者：金君卿
朝代：宋

帝構籠多士，春官喜得人。
慶氛騰寶札，睿睠寵詞臣。
敞第張層構，傳家號絕珍。
更藏書萬卷，酣咏樂天鈞。
寄题三灵山程先生瑞墨阁
作者：金君卿
朝代：宋

翼舒层构倚云霞，日下无双处士家。千叠灵山横琬琰，八分宸笔动龙蛇。趋庭素业皆黄卷，揭版新诗半碧纱。我倦迷津欲归老，赖君曾为指仙槎。
寄题三灵山程先生瑞墨阁
作者：金君卿
朝代：宋

翼舒层构倚云霞，日下无双处士家。
千迭灵山横琬琰，八分宸笔动龙蛇。
趋庭素业皆黄卷，揭版新诗半碧纱。
我倦迷津欲归老，頼君曾为指仙槎。
寄题六安县徐介夫园亭
作者：金君卿
朝代：宋

峨峨武步对精庐，漱玉寒泉灌石渠。醅脚满篘先臈酿，茗丛栖坞及春锄。清风俦侣檐前竹，黄卷生涯架上书。养志待时应自信，临邛人莫诮相如。
寄题六安县徐介夫园亭
作者：金君卿
朝代：宋

峨峨武步对精庐，潄玉寒泉灌石渠。
醅脚满篘先腊酿，茗丛栖坞及春锄。
清风俦侣檐前竹，黄卷生涯架上书。
养志待时应自信，临邛人莫诮相如。
寄题广信郑倅潜道斋
作者：金君卿
朝代：宋

养志浮名外，潜神圣壶中。
诚心如自得，乐事固无穷。
斋静横宾榻，诗成促递筩。
英琼何以报，惟有四般同。
寄题广信郑倅潜道斋
作者：金君卿
朝代：宋

养志浮名外，潜神圣壸中。诚心如自得，乐事固无穷。斋静横宾榻，诗成促递筒。英琼何以报，惟有四般同。
寄题张秀才此君亭
作者：金君卿
朝代：宋
体裁：古风

一径入丛深，四轩森翠玉。红尘不到处，清秋长在目。主人厌薄官，欲蹑高士躅。日日念此君，招我湘江曲。
寄题张秀才此君亭
作者：金君卿
朝代：宋

羣山四向盘青云，山足一径萦云根。
拂云截径敞轩槛，槛外百卉铺重茵。
矜春哆哆弄颜色，散漫红紫何纷纷。
主人养高不累俗，欲以清节遗子孙。
剪花芟草植修竹，半卷画箨含霜筠。
渐迎风露竟百亩，碧油黕地无纤尘。
对之气思自潇洒，行吟足以穷朝曛。
吾居接境未始到，手驰大笔胡能云。
劝子无渝岁寒操，惟日虚心比此君。
寄题张秀才此君亭
作者：金君卿
朝代：宋

群山四向盘青云，山足一径萦云根。拂云截径敞轩槛，槛外百卉铺重茵。矜春哆哆弄颜色，散漫红紫何纷纷。主人养高不累俗，欲以清节遗子孙。剪花芟草植脩竹，半卷画箨含霜筠。渐迎风露竟百亩，碧油黕地无纤尘。对之气思自潇洒，行吟足以穷朝曛。吾居接境未始到，手驰大笔胡能云。劝子无渝岁寒操，惟日虚心比此君。
寄题毕郎中宅御书阁
作者：金君卿
朝代：宋

帝构笼多士，春官喜得人。庆氛腾宝札，睿眷宠词臣。敞第张层构，传家号绝珍。更藏书万卷，酣咏乐天钧。
寄题毕郎中宅御书阁
作者：金君卿
朝代：宋

帝构笼多士，春官喜得人。
庆氛腾宝札，睿睠宠词臣。
敞第张层构，传家号绝珍。
更藏书万卷，酣咏乐天钧。
寄题浮梁县丰乐亭
作者：金君卿
朝代：宋

百流南泻昌江浔，涵光吐润生良金。从前良令固无几，矧复惠政留于今。四十年来耆旧语，李谢刘杨遗爱深。高君气象又宏远，能以和易调群心。政平讼简日多暇，远嚣淩俗开胸襟。旋治东园敞轩闼，四睇环耸千高岑。已占溪山足清思，更添桃李成浓阴。斯亭不独与民乐，乐得贤者同登临。嗟予万里走燕赵，弱羽归飞思故林。空吟绝致未能往，徙倚南风聊寄音。
寄题浮梁县丰乐亭
作者：金君卿
朝代：宋

百流南泻昌江浔，涵光吐润生良金。
从前良令固无几，矧復惠政留于今。
四十年来耆旧语，李谢刘杨遗爱深。
高君气象又宏远，能以和易调羣心。
政平讼简日多暇，远嚣凌俗开胸襟。
旋治东园敞轩闼，四睇环耸千高岑。
已占溪山足清思，更添桃李成浓阴。
斯亭不独与民乐，乐得贤者同登临。
嗟予万思走燕赵，弱羽归飞思故林。
空吟绝致未能往，徙倚南风聊寄音。
张子礼锁应下第南归
作者：金君卿
朝代：宋
体裁：五言律诗

官小事如麻，去官书满车。干时不得荐，垂翅又还家。知命独无愧，沉英众所嗟。风波信一叶，流落向天涯。
張子禮鎖廳下第南歸
作者：金君卿
朝代：宋

官小事如麻，去官書滿車。
干時不得薦，垂翅又還家。
知命獨無愧，沉英衆所嗟。
風波信一葉，流落向天涯。
怪石
作者：金君卿
朝代：宋

凡物以怪見憎嫉，爾獨何爲人采拂。
巉頑累疊百千狀，人獸鬼魅相髣髴。
裸蠻面縛夷吾囚，日剝風皴子胥骨。
比干愛主心見剖，孫子兼人足先刖。
枯龜灼墨足兆坼，蟄蛇驚春暫蟠屈。
古器斷爛猶斵雕，老木鱗皴半枯杌。
僧軒閑殺日月長，劚地擠排破煙鬰。
簷溜滴窮蛾子垤，蔓延引入蝸牛窟。
我來不以爾貌取，所愛鏗然最堅質。
終當鍛鍊持補天，安此兀兀爲玩物。
怪石
作者：金君卿
朝代：宋

凡物以怪见憎嫉，尔独何为人采拂。巉顽累叠百千状，人兽鬼魅相髣髴。裸蛮面缚夷吾囚，日剥风皴子胥骨。比干爱主心见剖，孙子兼人足先刖。枯龟灼墨足兆坼，蛰蛇惊春暂蟠屈。古器断烂犹斲雕，老木鳞皴半枯杌。僧轩闲杀日月长，斸地挤排破烟郁。檐溜滴穷蛾子垤，蔓延引入蜗牛窟。我来不以尔貌取，所爱铿然最坚质。终当锻鍊持补天，安此兀兀为玩物。
怪石
作者：金君卿
朝代：宋

凡物以怪见憎嫉，尔独何为人采拂。
巉顽累迭百千状，人兽鬼魅相髣髴。
裸蛮面缚夷吾囚，日剥风皴子胥骨。
比干爱主心见剖，孙子兼人足先刖。
枯龟灼墨足兆坼，蛰蛇惊春暂蟠屈。
古器断烂犹斵雕，老木鳞皴半枯杌。
僧轩闲杀日月长，劚地挤排破烟鬰。
檐溜滴穷蛾子垤，蔓延引入蜗牛窟。
我来不以尔貌取，所爱铿然最坚质。
终当锻炼持补天，安此兀兀为玩物。
感夢因接夢中所得詩句
作者：金君卿
朝代：宋

我后同堯舜，君臣詠載歌。
天顔春日煦，庭列衆星羅。
雅奏鈞音合，穠香瑞氣和。
逢辰膺帝睠，既醉任顔酡。
薦翣珍蒲異，儀庭舞獸多。
太平無一事，圖報顧如何。
感梦因接梦中所得诗句
作者：金君卿
朝代：宋

我后同尧舜，君臣咏载歌。天颜春日煦，庭列众星罗。雅奏钧音合，秾香瑞气和。逢辰膺帝眷，既醉任颜酡。荐翣珍蒲异，仪庭舞兽多。太平无一事，图报顾如何。
感梦因接梦中所得诗句
作者：金君卿
朝代：宋

我后同尧舜，君臣咏载歌。
天颜春日煦，庭列众星罗。
雅奏钧音合，秾香瑞气和。
逢辰膺帝睠，既醉任颜酡。
荐翣珍蒲异，仪庭舞兽多。
太平无一事，图报顾如何。
慈竹
作者：金君卿
朝代：宋

欲知慈姥心，看此矶上竹。
四时无改易，一节念幽犹。
蟠根石罅牢，倒影潭心绿。
直恐霜雪姿，化为水苍玉。
慈竹
作者：金君卿
朝代：宋

欲知慈姥心，看此矶上竹。四时无改易，一节念幽独。蟠根石罅牢，倒影潭心绿。直恐霜雪姿，化为水苍玉。
慈竹
作者：金君卿
朝代：宋

欲知慈姥心，看此磯上竹。
四時無改易，一節念幽猶。
蟠根石罅牢，倒影潭心綠。
直恐霜雪姿，化爲水蒼玉。
戚郎中紅黄拒霜花
作者：金君卿
朝代：宋

霜曉禁寒色不摧，若論花品是奇材。
紅如錦帳香囊綻，黄似霓裳舞袖開。
幸與畹蘭同素景，恥隨籬槿委輕埃。
郡齋得地逢嘉賞，不逐羣英爛漫栽。
戚郎中红黄拒霜花
作者：金君卿
朝代：宋

霜晓禁寒色不摧，若论花品是奇材。
红如锦帐香囊绽，黄似霓裳舞袖开。
幸与畹兰同素景，耻随篱槿委轻埃。
郡斋得地逢嘉赏，不逐羣英烂漫栽。
戚郎中红黄拒霜花
作者：金君卿
朝代：宋

霜晓禁寒色不摧，若论花品是奇材。红如锦帐香囊绽，黄似霓裳舞袖开。幸与畹兰同素景，耻随篱槿委轻埃。郡斋得地逢嘉赏，不逐群英烂漫栽。
披襟台
作者：金君卿
朝代：宋
体裁：七言绝句

紫微行乐不到处，绝胜何人共赏心。况是难逢开口笑，强须携手一披襟。
披襟臺
作者：金君卿
朝代：宋

紫微行樂不到處，絕勝何人共賞心。
況是難逢開口笑，强須携手一披襟。
招王闞二同年
作者：金君卿
朝代：宋

偶憶去年逃暑飲，與君通夕屢忘歸。
旋沽美酒開罇淥，更買新魚斫鱠肥。
今日忽驚池水漲，小亭依舊柳陰圍。
停舟待月波心去，携手相過莫我違。
招王阚二同年
作者：金君卿
朝代：宋

偶忆去年逃暑饮，与君通夕屡忘归。旋沽美酒开樽渌，更买新鱼斫鲙肥。今日忽惊池水涨，小亭依旧柳阴围。停舟待月波心去，携手相过莫我违。
招王阚二同年
作者：金君卿
朝代：宋

偶忆去年逃暑饮，与君通夕屡忘归。
旋沽美酒开罇渌，更买新鱼斫鲙肥。
今日忽惊池水涨，小亭依旧柳阴围。
停舟待月波心去，携手相过莫我违。
挽仁宗皇帝詞·其一
作者：金君卿
朝代：宋

廣輪三萬里聲明，四海謳歌號太平。
恭己愛慈同漢景，息民寬厚似周成。
九郊上帝天和應，載饗明堂孝意精。
惟有升中獨謙德，只應留待嗣君行。
挽仁宗皇帝詞·其三
作者：金君卿
朝代：宋

慈儉身先治道間，未嘗論罸不從寬。
成功日比堯年盛，與子人知夏鼎安。
憑几遺音傷萬古，抱弓銜恨泣千官。
昭陵柏老伊川竭，宮掖三千淚始乾。
挽仁宗皇帝詞·其二
作者：金君卿
朝代：宋

優賢從諫致時雍，舜目堯眉儼睟容。
靈算格天齊睿考，瑞元開筴倍神宗。
夢迴綵仗歸霓闕，愁入宮聲咽暮鐘。
臣子訴號空殞血，鼎湖無路許攀龍。
挽仁宗皇帝詞·其五
作者：金君卿
朝代：宋

億萬民靈四百州，銜恩哀慕幾時休。
惜回長夜鈞天夢，歸侍仙都泰帝遊。
蒼野路遥斑竹恨，翠微宮冷白楊秋。
國人雨泣西郊暮，烟慘風悲亦爲愁。
挽仁宗皇帝詞·其四
作者：金君卿
朝代：宋

深仁醴澤浹威靈，最是櫜兵與緩刑。
坐接邇僚均父子，手揮宸翰走風霆。
臣心未報空號慕，蒭牧無知亦涕零。
視古諸侯從儉約，忍思遺詔尚丁寧。
挽仁宗皇帝词
作者：金君卿
朝代：宋

广轮三万里声明，四海讴歌号太平。恭已爱慈同汉景，息民宽厚似周成。九郊上帝天和应，载飨明堂孝意精。惟有升中独谦德，只应留待嗣君行。优贤从谏致时雍，舜目尧眉俨睟容。灵算格天齐睿考，瑞元开筴倍神宗。梦回綵仗归霓阙，愁入宫声咽暮钟。臣子诉号空殒血，鼎湖无路许攀龙。慈俭身先治道间，未尝论罚不从宽。成功日比尧年盛，与子人知夏鼎安。凭几遗音伤万古，抱弓衔恨泣千官。昭陵柏老伊川竭，宫掖三千泪始乾。深仁醴泽浃威灵，最是櫜兵与缓刑。坐接迩僚均父子，手挥宸翰走风霆。臣心未报空号慕，刍牧无知亦涕零。视古诸侯从俭约，忍思遗诏尚丁宁。亿万民灵四百州，衔恩哀慕几时休。惜回长夜钧天梦，归侍仙都泰帝游。苍野路遥斑竹恨，翠微宫冷白杨秋。国人雨泣西郊暮，烟惨风悲亦为愁。
挽仁宗皇帝词·其一
作者：金君卿
朝代：宋

广轮三万里声明，四海讴歌号太平。
恭己爱慈同汉景，息民宽厚似周成。
九郊上帝天和应，载飨明堂孝意精。
惟有升中独谦德，只应留待嗣君行。
挽仁宗皇帝词·其一
作者：金君卿
朝代：宋

广轮三万里声明，四海讴歌号太平。恭已爱慈同汉景，息民宽厚似周成。九郊上帝天和应，载飨明堂孝意精。惟有升中独谦德，只应留待嗣君行。
挽仁宗皇帝词·其三
作者：金君卿
朝代：宋

慈俭身先治道间，未尝论罚不从宽。成功日比尧年盛，与子人知夏鼎安。凭几遗音伤万古，抱弓衔恨泣千官。昭陵柏老伊川竭，宫掖三千泪始乾。
挽仁宗皇帝词·其三
作者：金君卿
朝代：宋

慈俭身先治道间，未尝论罚不从宽。
成功日比尧年盛，与子人知夏鼎安。
凭几遗音伤万古，抱弓衔恨泣千官。
昭陵柏老伊川竭，宫掖三千泪始干。
挽仁宗皇帝词·其二
作者：金君卿
朝代：宋

优贤从谏致时雍，舜目尧眉俨睟容。灵算格天齐睿考，瑞元开筴倍神宗。梦回綵仗归霓阙，愁入宫声咽暮钟。臣子诉号空殒血，鼎湖无路许攀龙。
挽仁宗皇帝词·其二
作者：金君卿
朝代：宋

优贤从谏致时雍，舜目尧眉俨睟容。
灵算格天齐睿考，瑞元开筴倍神宗。
梦迴綵仗归霓阙，愁入宫声咽暮钟。
臣子诉号空殒血，鼎湖无路许攀龙。
挽仁宗皇帝词·其五
作者：金君卿
朝代：宋
体裁：七言律诗

亿万民灵四百州，衔恩哀慕几时休。惜回长夜钧天梦，归侍仙都泰帝游。苍野路遥斑竹恨，翠微宫冷白杨秋。国人雨泣西郊暮，烟惨风悲亦为愁。
挽仁宗皇帝词·其四
作者：金君卿
朝代：宋

深仁醴泽浃威灵，最是櫜兵与缓刑。坐接迩僚均父子，手挥宸翰走风霆。臣心未报空号慕，刍牧无知亦涕零。视古诸侯从俭约，忍思遗诏尚丁宁。
挽仁宗皇帝词·其四
作者：金君卿
朝代：宋

深仁醴泽浃威灵，最是櫜兵与缓刑。
坐接迩僚均父子，手挥宸翰走风霆。
臣心未报空号慕，蒭牧无知亦涕零。
视古诸侯从俭约，忍思遗诏尚丁宁。
文相生日
作者：金君卿
朝代：宋

圣贤不世出，会合未可知。
朝廷余百年，天将右重熙。
经纶须得人，公为生斯时。
维时秋九月，爽气横海涯。
三叶凋阶蓂，嘉梦符熊罴。
岂特钟岳灵，囊括昴与箕。
夹山州之望，罄竭敢自私。
復疑于其来，释老亲抱持。
道貌莹襁褓，公相乃余姿。
胜衣惜寸阴，问学俱忘疲。
过目已解悟，知妙初无师。
峨冠践场屋，发策趋丹墀。
儒馆聊税息，伟望临华夷。
知公离能尽，荆公每嗟咨。
谓与公所学，展矣无可疑。
所忧异世习，老不见设施。
勃兴得神考，丞弼须皋夔。
公始在劝讲，朝夕输论思。
君臣由一德，协合踰埙篪。
法度日新美，小不遗毫釐。
衔恤俄去位，虚伫同调饥。
迨归不阅岁，再迁居近司。
荆公镇江左，成绩忧废隳。
润色固頼何，可但如曹随。
一朝困憸言，补外垂士朞。
眷倚晚益厚，爰立兹可期。
先帝遣神游，登用多非宜。
恭默久不言，狙诈事谩欺。
经始稽典坟，利泽覃四维。
反指为虚政，屏弃无孑遗。
勋旧比共驩，东南困流离。
高怀信安恬，国尔关盛衰。
所增在式廓，上帝初耆之。
年来闢四门，比德皆纷披。
羣才得彙征，灵光动晨曦。
而公屈方面，疑叹均一辞。
肇此始生日，川至来繁禧。
矧上思肯构，绳墨繄谁尸。
典策备广庭，三节方星驰。
归与庙堂上，百辟劳瞻仪。
步趋谢几杖，康宁见期颐。
阜俗犹禔身，温饱兼惸嫠。
陶冶既礼乐，于变无浇漓。
英声播金石，是皆出人为。
公媲自黥劓，了不见成亏。
庄周肆诋訿，所以尊孔尼。
发挥自公手，千载无沉迷。
邦人申寿祝，稚艾肩相随。
具幸公少留，此语真愚痴。
文相生日
作者：金君卿
朝代：宋

圣贤不世出，会合未可知。朝廷馀百年，天将右重熙。经纶须得人，公为生斯时。维时秋九月，爽气横海涯。三叶凋阶蓂，嘉梦符熊罴。岂特钟岳灵，囊括昴与箕。夹山州之望，罄竭敢自私。复疑于其来，释老亲抱持。道貌瑩襁褓，公相乃馀姿。胜衣惜寸阴，问学俱忘疲。过目已解悟，知妙初无师。峨冠践场屋，发策趋丹墀。儒馆聊税息，伟望临华夷。知公孰能尽，荆公每嗟咨。谓与公所学，展矣无可疑。所忧异世习，老不见设施。勃兴得神考，丞弼须皋夔。公始在劝讲，朝夕输论思。君臣由一德，协合踰埙篪。法度日新美，小不遗毫釐。衔恤俄去位，虚伫同调饥。迨归不阅岁，再迁居近司。荆公镇江左，成绩忧废隳。润色固赖何，可但如曹随。一朝困憸言，补外垂十期。眷倚晚益厚，爰立兹可期。先帝遣神游，登用多非宜。恭默久不言，狙诈事谩欺。经始稽典坟，利泽覃四维。反指为虚政，屏弃无孑遗。勋旧比共驩，东南困流离。高怀信安恬，国尔关盛衰。所增在式廓，上帝初耆之。年来辟四门，比德皆纷披。群才得汇征，灵光动晨曦。而公屈方面，疑叹均一辞。肇此始生日，川至来繁禧。矧上思肯构，绳墨繄谁尸。典策备广庭，三节方星驰。归与庙堂上，百辟劳瞻仪。步趋谢几杖，康宁见期颐。阜俗犹禔身，温饱兼茕嫠。陶冶既礼乐，于变无浇漓。英声播金石，是皆出人为。公媲自黥劓，了不见成亏。庄周肆诋訾，所以尊仲尼。发挥自公手，千载无沉迷。邦人申寿祝，稚艾肩相随。具幸公少留，此语真愚痴。
文相生日
作者：金君卿
朝代：宋
体裁：古风

圣贤不世出，会合未可知。朝廷馀百年，天将右重熙。经纶须得人，公为生斯时。维时秋九月，爽气横海涯。三叶凋阶蓂，嘉梦符熊罴。岂特钟岳灵，囊括昴与箕。夹山州之望，罄竭敢自私。复疑于其来，释老亲抱持。道貌莹襁褓，公相乃馀姿。胜衣惜寸阴，问学俱忘疲。过目已解悟，知妙初无师。峨冠践场屋，发策趋丹墀。儒馆聊税息，伟望临华夷。知公孰能尽，荆公每嗟咨。谓与公所学，展矣无可疑。所忧异世习，老不见设施。勃兴得神考，丞弼须皋夔。公始在劝讲，朝夕输论思。君臣由一德，协合踰埙篪。法度日新美，小不遗毫釐。衔恤俄去位，虚伫同调饥。迨归不阅岁，再迁居近司。荆公镇江左，成绩忧废隳。润色固赖何，可但如曹随。一朝困憸言，补外垂十期。眷倚晚益厚，爰立兹可期。先帝遣神游，登用多非宜。恭默久不言，狙诈事谩欺。经始稽典坟，利泽覃四维。反指为虚政，屏弃无孑遗。勋旧比共驩，东南困流离。高怀信安恬，国尔关盛衰。所增在式廓，上帝初耆之。年来辟四门，比德皆纷披。群才得汇征，灵光动晨曦。而公屈方面，疑叹均一辞。肇此始生日，川至来繁禧。矧上思肯构，绳墨繄谁尸。典策备广庭，三节方星驰。归与庙堂上，百辟劳瞻仪。步趋谢几杖，康宁见期颐。阜俗犹禔身，温饱兼茕嫠。陶冶既礼乐，于变无浇漓。英声播金石，是皆出人为。公媲自黥劓，了不见成亏。庄周肆诋訾，所以尊仲尼。发挥自公手，千载无沉迷。邦人申寿祝，稚艾肩相随。具幸公少留，此语真愚痴。
文相生日
作者：金君卿
朝代：宋

羲御三星次，堯蓂九葉開。
霄躔符有道，天驥下呈才。
氣思淩諸謝，淵源過二崔。
光華逢日月，騰躍契雲雷。
迅步登文階，嚴聲凜柏臺。
幽潛均照燭，精膽破姦回。
地重圖書府，人瞻柱石才。
堂基峻廉陛，鼎味仰鹽梅。
師鉞方謀郄，樞庭喜得裴。
往平蛟穴去，還入鳳池來。
元化經綸內，真儒事業恢。
威名攝窮裔，美利澤枯荄。
陰德天須佑，精誠日可迴。
祥光纔偶聖，妖彗不爲災。
全粹圭無玷，晶明斗有魁。
龍旆聊偃息，鴻渚暫徘徊。
重倚周分陝，豐功稷啟邰。
國醫先藥石，廟酌首罇罍。
促召君前膝，圖勳位正槐。
羣情欣愛日，憸黨極寒灰。
王禮修嘗禘，天官總貨財。
劘民歸砥礪，播物就坯胎。
動植逢時若，君臣詠喜哉。
兩京繄屏翰，大政輟公台。
上德皆宣布，邦經一製裁。
人和鳬煦藻，兵肅鴈銜枚。
誕月君恩重，娛賓騎從陪。
寒飈從激冽，喬嶽鎮崔嵬。
金鑑光長滿，霜松勁不摧。
下寮違几席，並寒走風埃。
勞瘁魚將涸，覉孤雉在䍙。
何當備驅策，猶冀竭駑駘。
共慶歌巖石，無階獻壽杯。
矧留天睠久，行聽璽書催。
黼衮榮三入，膏霖霈九垓。
如收東閣士，願與北山萊。
文相生日
作者：金君卿
朝代：宋

羲御三星次，尧蓂九叶开。
霄躔符有道，天骥下呈才。
气思凌诸谢，渊源过二崔。
光华逢日月，腾跃契云雷。
迅步登文阶，严声凛柏台。
幽潜均照烛，精胆破姦回。
地重图书府，人瞻柱石才。
堂基峻廉陛，鼎味仰盐梅。
师钺方谋郄，枢庭喜得裴。
往平蛟穴去，还入凤池来。
元化经纶内，真儒事业恢。
威名摄穷裔，美利泽枯荄。
阴德天须佑，精诚日可迴。
祥光纔偶圣，妖彗不为灾。
全粹圭无玷，晶明斗有魁。
龙旆聊偃息，鸿渚暂徘徊。
重倚周分陕，丰功稷启邰。
国医先药石，庙酌首罇罍。
促召君前膝，图勋位正槐。
羣情欣爱日，憸党极寒灰。
王礼修尝禘，天官总货财。
劘民归砥砺，播物就坯胎。
动植逢时若，君臣咏喜哉。
两京繄屏翰，大政辍公台。
上德皆宣布，邦经一制裁。
人和鳬煦藻，兵肃鴈衔枚。
诞月君恩重，娱宾骑从陪。
寒飈从激冽，乔岳镇崔嵬。
金鑑光长满，霜松劲不摧。
下寮违几席，并寒走风埃。
劳瘁鱼将涸，覉孤雉在䍙。
何当备驱策，犹冀竭驽骀。
共庆歌岩石，无阶献寿杯。
矧留天睠久，行听玺书催。
黼衮荣三入，膏霖霈九垓。
如收东阁士，愿与北山莱。
文相生日
作者：金君卿
朝代：宋

羲御三星次，尧蓂九叶开。霄躔符有道，天骥下呈才。气思淩诸谢，渊源过二崔。光华逢日月，腾跃契云雷。迅步登文陛，严声凛柏台。幽潜均照烛，精胆破奸回。地重图书府，人瞻柱石才。堂基峻廉陛，鼎味仰盐梅。师钺方谋郤，枢庭喜得裴。往平蛟穴去，还入凤池来。元化经纶内，真儒事业恢。威名摄穷裔，美利泽枯荄。阴德天须佑，精诚日可回。祥光才偶圣，妖彗不为灾。全粹圭无玷，晶明斗有魁。龙旂聊偃息，鸿渚暂徘徊。重倚周分陕，丰功稷启邰。国医先药石，庙酌首樽罍。促召君前膝，图勋位正槐。群情欣爱日，憸党极寒灰。王礼修尝禘，天官总货财。劘民归砥砺，播物就坯胎。动植逢时若，君臣咏喜哉。两京繄屏翰，大政辍公台。上德皆宣布，邦经一制裁。人和凫喣藻，兵肃雁衔枚。诞月君恩重，娱宾骑从陪。寒飙从激冽，乔岳镇崔嵬。金鉴光长满，霜松劲不摧。下寮违几席，并塞走风埃。劳瘁鱼将涸，羁孤雉在䍙。何当备驱策，犹冀竭驽骀。共庆歌岩石，无阶献寿杯。矧留天眷久，行听玺书催。黼衮荣三入，膏霖霈九垓。如收东阁士，愿与北山莱。
文相生日
作者：金君卿
朝代：宋

聖賢不世出，會合未可知。
朝廷餘百年，天將右重熙。
經綸須得人，公爲生斯時。
維時秋九月，爽氣橫海涯。
三葉凋階蓂，嘉夢符熊羆。
豈特鍾嶽靈，囊括昴與箕。
夾山州之望，罄竭敢自私。
復疑於其來，釋老親抱持。
道貌瑩襁褓，公相乃餘姿。
勝衣惜寸陰，問學俱忘疲。
過目已解悟，知妙初無師。
峨冠踐場屋，發策趨丹墀。
儒館聊稅息，偉望臨華夷。
知公離能盡，荆公每嗟咨。
謂與公所學，展矣無可疑。
所憂異世習，老不見設施。
勃興得神考，丞弼須臯夔。
公始在勸講，朝夕輸論思。
君臣由一德，協合踰塤篪。
法度日新美，小不遺毫釐。
銜恤俄去位，虛佇同調饑。
迨歸不閱歲，再遷居近司。
荆公鎮江左，成績憂廢隳。
潤色固頼何，可但如曹隨。
一朝困憸言，補外垂士朞。
眷倚晚益厚，爰立茲可期。
先帝遣神游，登用多非宜。
恭默久不言，狙詐事謾欺。
經始稽典墳，利澤覃四維。
反指爲虛政，屏棄無孑遺。
勳舊比共驩，東南困流離。
高懷信安恬，國爾關盛衰。
所增在式廓，上帝初耆之。
年來闢四門，比德皆紛披。
羣才得彙征，靈光動晨曦。
而公屈方面，疑歎均一辭。
肇此始生日，川至來繁禧。
矧上思肯構，繩墨繄誰尸。
典策備廣庭，三節方星馳。
歸與廟堂上，百辟勞瞻儀。
步趨謝几杖，康寧見期頤。
阜俗猶禔身，溫飽兼惸嫠。
陶冶既禮樂，於變無澆漓。
英聲播金石，是皆出人爲。
公媲自黥劓，了不見成虧。
莊周肆詆訿，所以尊孔尼。
發揮自公手，千載無沉迷。
邦人申壽祝，稚艾肩相隨。
具幸公少留，此語真愚癡。
晚南黄池村
作者：金君卿
朝代：宋

轻风剪烟素，绳绳萦岩阿。白鸟相间飞，野容秋外多。颓日忽返照，霎若春气和。惊帆无落势，又欲冲除过。水行本善利，一苇安如梭。却笑利名途，甚矣风中波。
晚过黄池村
作者：金君卿
朝代：宋

轻风剪烟素，绳绳萦嵓阿。
白鸟相间飞，野容秋外多。
颓日忽返照，霎若春气和。
惊帆无落势，又欲衝除过。
水行本善利，一苇安如梭。
却笑利名途，甚矣风中波。
晚過黄池村
作者：金君卿
朝代：宋

輕風剪煙素，繩繩縈嵓阿。
白鳥相間飛，野容秋外多。
頹日忽返照，霎若春氣和。
驚帆無落勢，又欲衝除過。
水行本善利，一葦安如梭。
却笑利名途，甚矣風中波。
書簡寂觀
作者：金君卿
朝代：宋

欹危煙靄間，覆壓山岳半。
境窮天地寒，氣古金碧爛。
泉源長清霽，雲木杳淩亂。
尋高下來遠，白日己西竄。
李白坟
作者：金君卿
朝代：宋
体裁：七言绝句

谢公山下见孤坟，下阚平江万顷云。尽日舣舟空怅望，谪仙风骨在遗文。
李白墳
作者：金君卿
朝代：宋

謝公山下見孤墳，下闞平江萬頃雲。
盡日艤舟空悵望，謫仙風骨在遺文。